### Ασύρματη κρυπτογράφηση - WEP

##### Κλειδί WEP

Εάν το ασύρματο δίκτυό σας δεν χρησιμοποιεί κρυπτογράφηση WEP, κάντε κλικ στο κουμπί Επόμενο.

Εάν το δίκτυό σας χρησιμοποιεί WEP, επιλέξτε "Ενεργοποίηση κρυπτογράφησης δεδομένων" και δώστε τις πληροφορίες για το Κλειδί WEP. Το κλειδί που θα καταχωρήσετε πρέπει να είναι το ίδιο ακριβώς με αυτό του δικτύου σας.

Εάν δεν γνωρίζετε το κλειδί WEP, συμβουλευτείτε το άτομο που διαμόρφωσε το δίκτυό σας ή ανατρέξτε στην τεκμηρίωση του σημείου σας ασύρματης πρόσβασης (WAP).

Καταχωρήστε το κλειδί WEP για το δίκτυό σας. Πρέπει να καταχωρήσετε το κλειδί WEP ακριβώς όπως αυτό ισχύει για το δίκτυο. Μην χρησιμοποιείτε αυτήν την οθόνη για να δημιουργήσετε ένα νέο κλειδί WEP.

Εάν κάνετε κλικ στο κουμπί Επόμενο και εμφανιστεί ξανά αυτή η οθόνη, έχει καταχωρηθεί μη έγκυρο κλειδί WEP. Καταχωρήστε ξανά το κλειδί WEP, ακριβώς όπως αυτό ισχύει για το δίκτυο.

##### Πολλά κλειδιά WEP

Το δίκτυό σας ίσως να έχει περισσότερα από ένα κλειδιά WEP. Σε αυτήν την περίπτωση, πρέπει να χρησιμοποιήσετε τον ενσωματωμένο Web server (EWS) του εκτυπωτή για να διαμορφώσετε τις ασύρματες ρυθμίσεις του. Κάντε κλικ στο κουμπί Άκυρο και ανατρέξτε στην τεκμηρίωση του εκτυπωτή για πληροφορίες για το EWS. Αφού διαμορφώσετε τις ασύρματες ρυθμίσεις, επαναλάβετε την εκτέλεση του οδηγού διαμόρφωσης.