### Názov bezdrôtovej siete (SSID)

Ponuka Názov siete (SSID) identifikuje bezdrôtovú sieť. Všetky bezdrôtové zariadenia v sieti musia mať rovnaký názov siete.

##### Zadajte názov bezdrôtovej siete (SSID)

Zadajte názov siete svojej bezdrôtovej siete.

Názov siete môže obsahovať až 32 alfanumerických znakov (vrátane medzier). V názve siete sa rozlišujú veľké a malé písmená. Napríklad, ak je názov siete "Moja Siet", zadanie názvu siete "moja siet" spôsobí chybu.

Ak správny názov siete vašej bezdrôtovej siete nepoznáte, kliknite sem.

##### Režim komunikácie

Vyberte režim komunikácie pre bezdrôtovú sieť.

Bezdrôtová sieť (infraštruktúra): Vyberte túto možnosť, ak tlačiareň umiestňujete do bezdrôtovej siete, ktorá používa bezdrôtový prístupový bod (WAP), ako sú rozbočovač bezdrôtovej siete, smerovač alebo brána.

Sieť zariadenie k zariadeniu (adhoc): Vyberte túto možnosť, ak sa k tlačiarni pripájate bezdrôtovo bez použitia bezdrôtového prístupového bodu (WAP).