### Kirjoittimia löytyi

Kirjoittimia löytyi -näytössä luetellaan kaikki kirjoittimet (tai monitoimilaitteet), jotka löytyvät paikallisverkosta. Valitse haluttu kirjoitin luettelosta ja napsauta Seuraava.

Jos haluttua kirjoitinta ei ole luettelossa, yritä jompaakumpaa seuraavista:

- Napsauta Etsi uudelleen -painiketta.
- Lopeta napsauttamalla Peruuta-painiketta ja käynnistä ohjattu asennustoiminto uudelleen.

Huomaa: Jos haluat asentaa kirjoittimia, jotka eivät sijaitse paikallisverkossa, katso Kirjoittimien lisääminen suuriin IP-verkkoihin.

Luettelossa olevat kirjoittimet tunnistetaan seuraavista kentistä. Kirjoitin voi olla helpompi tunnistaa laiteosoitteen avulla:

Malli | Kertoo kirjoittimen mallin (esimerkiksi HP LaserJet 5000 Series). Tuntematon-ilmoitus näkyy, jos mallia ei tunnisteta, kirjoitin on kytketty pois päältä tai kirjoitinta ei ole yhdistetty. Ulkoisille HP Jetdirect -tulostuspalvelimille näytetään seuraava ilmoitus, jos kirjoitin on kytketty, mutta sitä ei tunnistettu: Rinnakkaisportti: Centronics-kirjoitin/-piirturi USB (yksisuuntainen): Yksisuuntainen oheislaite USB (kaksisuuntainen): Kaksisuuntainen oheislaite
Laiteosoite | (Myös asemaosoite tai MAC-osoite.) Määrittää laitteen yksilöllisesti paikallisverkossa. HP:n kirjoittimille ja ulkoisille HP Jetdirect -tulostuspalvelimille, joilla on useita kirjoitinportteja, portin numero (portti 1, portti 2 tai portti 3) voi olla lisättynä. Tämä osoite on tulostuspalvelimen asetussivulla (testisivu).
IP-osoite | (Internet Protocol) Määrittää laitteen yksilöllisesti TCP/IP-verkossa, ja sen antaa verkon ylläpitäjä. Kun HP Jetdirect \n-tulostuspalvelin käynnistetään, mutta sille ei ole määritetty kelvollista IP-osoitetta kahden minuutin kuluessa, sille määritetään automaattisesti IP-oletusosoite (192.0.0.192). Tämä IP-oletusosoite ei ole kelvollinen osoite, mutta sitä voidaan käyttää uuden kirjoittimen tunnistamiseen. Jos oletusosoitteessa on useita kirjoittimia, tarkista laiteosoite oikean kirjoittimen tunnistamiseksi.

Huomaa: Jos kentän syöte on katkaistu ja haluat nähdä koko kentän, muuta kentän leveyttä. Muuta kokoa asettamalla kohdistin kentän otsikon reunaan ja napsauttamalla ja vetämällä.

Katso verkkokokoonpanon asetussivun tulostamisohjeet kirjoittimen käyttöohjeesta.

Jos valittu kirjoitin on suojattu SNMP-yhteisönimellä tai Jetdirect-salasanalla, saat kehotuksen antaa yhteisönimen tai salasanan. Jos syöte ei ole kelvollinen, et voi asentaa kirjoitinta tämän ohjatun asennuksen avulla.

#### Lisätietoja:

Verkkotulostussanasto