### Nyomtató megadása

A Nyomtató megadása ablakban a nyomtató közvetlenül azonosítható valamelyik címének meghatározásával.

Válassza ki és adja meg a keresett nyomtató alábbi címeinek egyikét, majd kattintson a Következő gombra. Ha meg szeretné állapítani az aktuális konfigurált címeket, nyomtasson hálózati konfigurációs oldalt.

Megjegyzés: A képernyőn csak az adott nyomtató esetében érvényes lehetőségek jelennek meg.

- Hardvercím. A LAN-hardvercím (más néven állomáscím vagy MAC-cím) egyértelműen azonosítja az eszközt.
- IP-cím. Az IP (Internet Protocol)-cím egyedi címmel különbözteti meg a TCP/IP-hálózat minden eszközét. Az IP-cím egy négybájtos (32 bites), n.n.n.n formájú szám, ahol az „n” 0 és 255 közti szám lehet. Ezt a számot rendszerint a hálózati rendszergazda határozza meg.

Megjegyzés: A nyomtató alapértelmezéseinek ismertetését a készülékhez mellékelt dokumentációban találja. Egyes HP nyomtatók bekapcsolásuk után két perccel a 192.0.0.192 alapértelmezett IP-címet veszik fel. Az új nyomtató első azonosításához ezt az alapértelmezést használja.

- IP-állomásnév. Az IP-állomásnév a nyomtató IP-címe helyett használható, könnyen megjegyezhető („barátságos”) név.

Megjegyzés: A helyi hálózaton kívüli nyomtatók beállításához lásd: Nyomtatók hozzáadása nagy IP-hálózatokhoz.

Ha a kiválasztott nyomtatót SNMP logikai csoportnév, illetve Jetdirect-jelszó védi, akkor be kell írni a logikai csoportnevet, illetve a jelszót. Ebben az esetben csak ezen adatok ismeretében telepíthető a nyomtató a varázslóval.

#### További tudnivalók:

A hálózati nyomtatás kifejezéseinek jegyzéke