### Možnosti konfigurácie siete

Na tejto obrazovke máte dve voľby:

- Vykonať automatické nastavenie siete. Túto položku vyberte, ak chcete, aby sprievodca inštaláciou nastavil tlačový server HP Jetdirect pre príslušnú sieť automaticky. Táto voľba podporuje protokoly TCP/IP a IPX/SPX. Ak sú na počítači nainštalované obidva protokoly, sprievodca vyberie vhodnejší protokol.

  Po zvolení položky Vykonať automatické nastavenie siete sa zobrazí obrazovka, na ktorej si môžete prezrieť automaticky nastavené hodnoty.

  Taktiež budete mať možnosť vytlačiť skúšobnú stránku obsahujúcu tieto nastavenia: Vytlačte skúšobnú stránku až sprievodca skončí (táto možnosť bude k dispozícii na poslednej obrazovke sprievodcu), prípadne vytlačte skúšobnú stránku Jetdirect stlačením tlačidla pre tlač konfiguračnej (skúšobnej) stránky na tlačovom serveri.

  V závislosti na používanom protokole sprievodca inštaláciou tlačiarne vykoná konfiguráciu nasledujúcich položiek:

  - TCP/IP (priamy režim):
    Tlačovému serveru Jetdirect bude priradená adresa IP, maska podsiete a východisková adresa brány. Ak tlačovému serveru Jetdirect adresa IP nebola doposiaľ priradená, použije sa adresa IP 169.254.x.x (kde x je automaticky nakonfigurované číslo). Tento rozsah sa nazýva APIPA (automatická súkromná adresa IP). Táto konfigurácia bude uložená na tlačovom serveri Jetdirect a softvér použije túto informáciu pre vytvorenie portu pre túto tlačiareň na počítači.
  - IPX (priamy režim):
    Hardvérová adresa (adresa MAC) a číslo siete IPX, ktoré karta Jetdirect zistila, budú použité pre vytvorenie portu pre túto tlačiareň (alebo multifunkčné zariadenie) na počítači.
- Chcem vykonať vlastné nastavenie siete. Túto voľbu zvoľte, ak chcete zadať nastavenie tlačového servera Jetdirect. Zobrazí sa požiadavka na zadanie nasledujúcich informácií:
  - adresy IP,
  - masky podsiete,
  - východiskovej adresy brány,
  - hardvérovej adresy (adresy MAC).

  Tento inštalačný program neumožňuje inštaláciu tlačiarne alebo vytvorenie objektu tlačiarne na serveri Novell. Podporuje len sieťovú inštaláciu pre priamy režim medzi počítačom so systémom Windows a tlačiarňou. Pre inštaláciu tlačiarne a vytvorenie objektov na serveri Novell použite iný nástroj, napríklad aplikáciu Web Jetadmin, Sprievodcu inštaláciou sieťovej tlačiarne HP alebo nástroj systému Novell, napríklad NWadmin.

#### Ďalšie informácie:

Glosár pojmov sieťovej tlače