### A rendszer tűzfalat észlelt.

A telepítővarázsló nem képes kommunikálni a nyomtatóval.

Ha a számítógépen engedélyezve van egy tűzfal, akkor a telepítő esetleg nem találja meg a nyomtatót. A telepítés folytatása előtt ideiglenesen tiltsa le a számítógépen a tűzfalat.

Az engedélyezett tűzfal (például ZoneAlarm©, BlackICE©, Sygate Security Agent©, Norton Personal Firewall© stb.) letiltásával kapcsolatban nézze meg a tűzfal forgalmazójától kapott dokumentációt.

A szoftveres tűzfal letiltása esetén a HP kifejezetten javasolja, hogy telepítse a számítógépre a következő eszközöket:

- egy olyan hardvereszközt, mely biztosítja az Internet és a számítógép közötti tűzfalas védelmet (például egy átjárót).
- valamint egy aktuális víruskereső programot.

A kommunikációval kapcsolatos hibaelhárításról a nyomtatóhoz tartozó dokumentációban, valamint a http://www.hp.com/support címen felkereshető támogató webhelyen talál általános tudnivalókat.

A tűzfalak gyakran okoznak kommunikációs nehézségeket. Ha a hálózati számítógépen tűzfal van engedélyezve, az alábbi problémák merülhetnek fel:

A szoftver telepítése során:

- A HP nyomtatótelepítő nem találja meg a hálózaton a HP nyomtatót. A program hibaüzenetben tájékoztat arról, hogy nem talált nyomtatót a hálózaton. A probléma elkerülhető, ha a HP nyomtatószoftver telepítésének idejére átmenetileg letiltja a tűzfalat. A letiltással kapcsolatban tekintse meg a tűzfal forgalmazója által rendelkezésre bocsátott dokumentációt.

A szoftver telepítése után:

- Ha a HP nyomtató IP-címe megváltozik, a számítógép nem lesz képes kommunikálni az eszközzel. Valamennyi nyomtatási, lapolvasási, számítógépes faxolási és képátviteli feladat sikertelen lesz, az eszköz állapotjelzése pedig arról tájékoztat, hogy a nyomtató nincs csatlakoztatva. Otthoni hálózati környezetben természetes dolog az IP-címek időnkénti változása. Ha nincs engedélyezve szoftveres tűzfal, a számítógép értesül az új címről, s folytatódhat kommunikációja a HP nyomtatóval. A probléma tehát orvosolható a tűzfal letiltásával; a hálózatkezelésben járatos felhasználók ehelyett statikus IP-cím használatát is beállíthatják. A nyomtató statikus IP-címmel való konfigurálásához a HP http://www.hp.com/support címen felkereshető webhelyén talál tanácsokat.
- HP all-in-one készülékeken nem működik majd a memóriakártya-helyekről történő fájlátvitel a számítógépre, a fotókártyán tárolt fájlok ugyanis nem lesznek elérhetők a csatlakoztatott hálózati meghajtóról, illetve a képátviteli szoftverből.

Az internetkapcsolat tűzfalának (ICF) letiltása Windows XP rendszerben:

1. Kattintson a tálcán (a képernyő alján) a Start gombra, majd a Vezérlőpult pontra.
2. Kattintson a Hálózati és internetkapcsolatok kategóriája._(Ha a Hálózati és internetkapcsolatok nem látható, akkor a Vezérlőpult ablakának bal oldalán a Vezérlőpult pont alatt kattintson a Váltás Kategória nézetre elemre.)
3. Kattintson a Hálózati kapcsolatok elemre.
4. Kattintson jobb gombbal a használt internetes csatlakozás alapján a Telefonos kapcsolat, a LAN-kapcsolat vagy a Nagy sebességű internetkapcsolat pontra, és kattintson a helyi menü Tulajdonságok pontjára.
5. A Speciális lap Internetkapcsolat tűzfala részén szüntesse meg a Védem a számítógépet és a hálózatot lehetőség kijelölését, majd kattintson az OK gombra. Ezzel letiltotta a Windows XP tűzfalát.
6. Folytassa a nyomtató telepítését a telepítővarázsló Következő gombjára kattintva.
7. A nyomtató telepítése után engedélyezze az Internetkapcsolat tűzfala lehetőséget: végezze el újra a Védem a számítógépet és a hálózatot lehetőség fölötti lépéseket, és jelölje be újra a ezt a lehetőséget.