### Canviar els paràmetres de configuració sense cables manualment

Abans de continuar amb l'Auxiliar d'instal·lació d'impressores, l'ordinador sense cables ha de poder comunicar directament amb la impressora. Per això, cal tornar a configurar temporalment els paràmetres l'ordinador per fer-los coincidir amb els paràmetres de xarxa sense cables del servidor d'impressió. Per a fer-ho, podeu fer servir les utilitats de configuració incloses amb la targeta d'interfície de xarxa sense cables de l'ordinador. (Vegeu també la informació quant a la utilització del Windows XP, que apareix més avall.)

Quan engegueu i inicialitzeu una nova impressora d'HP, la impressora té els paràmetres de configuració sense cables predeterminats de fàbrica següents. Canvieu els paràmetres de configuració sense cables de l'ordinador per fer-los coincidir:

- Mode de comunicació: Ad Hoc (Igual a igual)
- Nom de xarxa (SSID): hpsetup
- Seguretat: <deshabilitada>

> Nota: El nom de xarxa distingeix majúscules de minúscules. Si "HPSETUP" s'utilitza en lloc d'utilitzar "hpsetup", no podreu comunicar amb la impressora.

Una nova impressora pot detectar i comunicar només amb altres dispositius que tinguin aquests paràmetres de xarxa sense cables.

Quan hagueu tornat a configurar els paràmetres de l'ordinador sense cables perquè coincideixen amb els paràmetres de xarxa sense cables de la impressora, premeu Endavant.

Nota: Si esteu utilitzant el sistema operatiu Windows XP, podeu tornar a configurar els paràmetres de configuració sense cables de l'ordinador directament des del Windows XP en lloc de fer servir la utilitat de la targeta de xarxa sense cables. Per accedir a la xarxa per defecte de la impressora ("hpsetup"), caldrà anar al quadre de diàleg "Propietats de la connexió de xarxa sense cables", seleccionar la fitxa "Xarxes sense cables", fer clic damunt del botó "Avançats", seleccionar "Només xarxes d'ordinador a ordinador(ad hoc)" i prémer "Tancar". Després premeu "Afegir", introduïu "hpsetup" al quadre "Nom de xarxa (SSID)", i assegureu-vos que "hpsetup" és l'entrada superior de la llista "Xarxes preferides".

Descripció general