### Ρύθμιση κατάστασης επικοινωνίας δικτύου

Αφού κάνετε αναγνώριση του εκτυπωτή, πρέπει να ορίσετε την κατάσταση επικοινωνίας του εκτυπωτή και να ρυθμίσετε τις κατάλληλες παραμέτρους δικτύου που απαιτούνται για τη συγκεκριμένη κατάσταση.

Σημείωση: Το βοηθητικό πρόγραμμα εγκατάστασης θα ανιχνεύσει τις ρυθμίσεις του συστήματός σας και θα ορίσει τη συνιστώμενη κατάσταση επικοινωνίας, αλλά μπορείτε, εάν θέλετε, να επιλέξετε διαφορετική κατάσταση. Οι επιλογές που εμφανίζονται είναι μόνο οι έγκυρες. Οι τιμές παραμέτρων που εκχωρείτε δεν διαμορφώνονται στον εκτυπωτή μέχρι να ολοκληρωθεί η εγκατάσταση.

- Windows TCP/IP. Εάν σκοπεύετε να χρησιμοποιήσετε το συγκεκριμένο εκτυπωτή σε δίκτυο TCP/IP, η διαμόρφωση του εκτυπωτή θα πρέπει να γίνει με έγκυρες παραμέτρους TCP/IP. Οι επιλογές σας εξαρτώνται από τις ρυθμίσεις TCP/IP που έχουν εντοπιστεί:

  - Εάν δεν έχουν οριστεί έγκυρες ρυθμίσεις TCP/IP για τον εκτυπωτή:
    Εισαγάγετε στα προσφερόμενα πεδία μια έγκυρη διεύθυνση IP για τον εκτυπωτή, μια έγκυρη μάσκα subnet και μια έγκυρη διεύθυνση IP για την πύλη. Πριν να εκχωρήσετε τιμές, θα πρέπει να συμβουλευθείτε το διαχειριστή του δικτύου.

    Κάντε κλικ στην επιλογή Πρόταση ρυθμίσεων για να γίνει αυτομάτως η εισαγωγή των παραμέτρων TCP/IP από το βοηθητικό πρόγραμμα εγκατάστασης.

    Χρησιμοποιήστε το πλαίσιο ελέγχου προεπιλεγμένου ονόματος θύρας (Windows NT , 2000 και XP). Επιλέξτε το πλαίσιο αυτό, εάν θέλετε να χρησιμοποιηθούν οι προεπιλεγμένες ρυθμίσεις θύρας για τον εκτυπωτή σας. Εάν δεν επιλεγεί το συγκεκριμένο πλαίσιο, το παράθυρο διαλόγου Όνομα θύρας θα είναι η επόμενη οθόνη του οδηγού που θα εμφανιστεί μετά την οθόνη Ρύθμιση κατάστασης επικοινωνίας δικτύου.

    ΠΡΟΣΟΧΗ: Εάν συνδέσετε τον εκτυπωτή σας και με άλλα δίκτυα, οι ρυθμίσεις TCP/IP που προτάθηκαν από το βοηθητικό πρόγραμμα μπορεί να μην είναι καθολικά μοναδικές με αποτέλεσμα να προκληθούν διενέξεις με άλλες συσκευές. Πρέπει να είστε προσεκτικοί, εάν συνδέσετε τον εκτυπωτή και με άλλα δίκτυα TCP/IP.

  - Εάν οι ρυθμίσεις TCP/IP του εκτυπωτή είναι έγκυρες:
    Θα εμφανιστούν οι τρέχουσες ρυθμίσεις TCP/IP. Για να αλλάξετε οποιαδήποτε τιμή, κάντε κλικ στο κουμπί Αλλαγή ρυθμίσεων.

    ΠΡΟΣΟΧΗ: Η αλλαγή των έγκυρων ρυθμίσεων TCP/IP μπορεί να αποτρέψει την πρόσβαση άλλων χρηστών σε αυτές. Πριν να αλλάξετε τις έγκυρες ρυθμίσεις, συμβουλευθείτε το διαχειριστή του δικτύου.

    Σημείωση: Εάν οι παράμετροι TCP/IP προστατεύονται με κωδικό πρόσβασης από κάποιο λογισμικό διαχείρισης, όπως το HP Web Jetadmin, το κουμπί Αλλαγή ρυθμίσεων δεν θα είναι ενεργό.

- Windows IPX/SPX. Η κατάσταση επικοινωνίας IPX/SPX των Windows ισχύει για δίκτυα που λειτουργούν με Windows και χρησιμοποιούν το πρωτόκολλο IPX. Για τη συγκεκριμένη κατάσταση επικοινωνίας, δεν απαιτούνται ρυθμίσεις παραμέτρων. Κάντε κλικ στο κουμπί Επόμενο για να συνεχίσετε.

  Χρησιμοποιήστε το πλαίσιο ελέγχου προεπιλεγμένου ονόματος θύρας (μόνο για Windows NT , 2000 και XP). Επιλέξτε το πλαίσιο αυτό, εάν θέλετε να χρησιμοποιηθούν οι προεπιλεγμένες ρυθμίσεις θύρας για τον εκτυπωτή σας. Εάν δεν επιλεγεί το συγκεκριμένο πλαίσιο, το παράθυρο διαλόγου Όνομα θύρας θα είναι η επόμενη οθόνη του οδηγού που θα εμφανιστεί μετά την οθόνη Ρύθμιση κατάστασης επικοινωνίας δικτύου.

#### Για περισσότερες πληροφορίες:

Γλωσσάριο όρων εκτύπωσης μέσω δικτύου