### Hálózati kommunikáció üzemmódjának kiválasztása

A nyomtató azonosítása után meg kell határozni a nyomtatóval folytatandó kommunikáció üzemmódját, és be kell állítani az ennek megfelelő hálózati paramétereket.

Megjegyzés: A telepítési segédprogram felismeri a rendszer beállításait, és felajánl egy kommunikációs üzemmódot, ez azonban megváltoztatható. Csak az érvényes választások jelennek meg. A hozzárendelt értékek csak a telepítés befejezésekor lesznek ténylegesen beállítva.

- Windows TCP/IP. Ha a nyomtatót TCP/IP-hálózatra telepíti, érvényes TCP/IP-címet kell beállítania számára. A lehetőségek a TCP/IP-beállításoktól függenek:

  - Ha a nyomtatón nincsenek érvényes TCP/IP-értékek beállítva:
    A megfelelő mezőkbe írjon be egy érvényes IP-címet a nyomtató és az átjáró számára is, valamint egy érvényes alhálózati maszkot. Ezeket az értékeket a hálózati rendszergazdával is egyeztesse.

    Ha az Ajánlott beállítások gombra kattint, a telepítési segédprogram automatikusan meghatározza a TCP/IP-értékeket.

    Az „Alapértelmezett portnév használata” jelölőnégyzet (Windows NT, 2000 és XP): Jelölje be, ha a nyomtatón az alapértelmezett portbeállításokat szeretné használni. Ha bejelöletlen, akkor a Hálózati kommunikáció üzemmódjának kiválasztása varázslóablak után a Portnév párbeszédpanel jelenik meg.

    FIGYELEM: Ha a nyomtatót más hálózathoz is csatlakoztatja, nem biztos, hogy a javasolt TCP/IP-beállítások globálisan is egyediek lesznek, ezért ütközés léphet fel más eszközökkel. Ügyeljen erre, ha más TCP/IP-hálózathoz csatlakozik.

  - Ha a nyomtatón érvényes TCP/IP-értékek vannak beállítva:
    Megjelennek a beállított TCP/IP-értékek. Bármely érték megváltoztatásához kattintson a Beállítások változtatása gombra.

    FIGYELEM: Ha megváltoztatja az érvényes TCP/IP-értékeket, más felhasználóknál problémák léphetnek fel a hozzáféréssel. Az érvényes értékek módosítását mindig beszélje meg a hálózati rendszergazdával.

    Megjegyzés: Ha a TCP/IP-értékeket jelszó védi (például a HP Web Jetadmin segítségével), a Beállítások változtatása gomb nem lesz elérhető.

- Windows IPX/SPX. A Windows IPX/SPX kommunikációs üzemmód az IPX-et használó Windows hálózatokon használatos. Ebben a kommunikációs üzemmódban nem kell beállítani semmilyen paramétert. A folytatáshoz kattintson a Tovább gombra
  .

  „Alapértelmezett portnév használata” jelölőnégyzet (csak Windows NT, 2000 és XP): Jelölje be, ha a nyomtatón az alapértelmezett portbeállításokat szeretné használni. Ha bejelöletlen, akkor a Hálózati kommunikáció üzemmódjának kiválasztása varázslóablak után a Portnév párbeszédpanel jelenik meg.

#### További tudnivalók:

A hálózati nyomtatás kifejezéseinek jegyzéke