### Nastaviť režim komunikácie v sieti

Po určenie tlačiarne je nutné pre tlačiareň určiť režim komunikácie a nastaviť príslušné parametre siete pre tento režim.

Poznámka: Tento inštalačný nástroj zistí nastavenie systému a pokúsi sa odporučiť komunikačný režim, môžete však vybrať iný režim. Zobrazujú sa len platné voľby. Hodnoty parametrov, ktoré priradíte, neovplyvnia konfiguráciu tlačiarne, dokiaľ nedokončíte inštaláciu.

- Windows TCP/IP. Ak túto tlačiareň budete používať v sieti TCP/IP, tlačiareň musí byť nakonfigurovaná platnými parametrami TCP/IP. Dostupné možnosti budú závislé na zistených nastaveniach TCP/IP.

  - Ak tlačiareň nemá platné nastavenia parametrov TCP/IP:
    Do príslušných polí zadajte platnú adresu IP tlačiarne, platnú masku podsiete a platnú adresu IP brány. Pred vykonaním príslušného nastavenia sa poraďte so správcom siete.

    Po kliknutí na tlačidlo Odporučiť nastavenie inštalačný nástroj automaticky nastaví parametre TCP/IP.

    Použite začiarkávacie políčko východiskového názvu portu (Windows NT, 2000 a XP). Ak ho začiarknete, pre tlačiareň sa nastaví východiskové nastavenie portu. Ak ho nezačiarknete, po obrazovke sprievodcu Nastavenie režimu komunikácie v sieti sa zobrazí dialóg sprievodcu Názov portu.

    UPOZORNENIE: Ak bude tlačiareň pripojená k iným sieťam, nastavenie TCP/IP odporúčané inštalačným programom nemusí byť z globálneho hľadiska jedinečné a môže dôjsť ku konfliktu s inými zariadeniami. Pri pripojovaní k iným sieťam TCP/IP postupujte opatrne.

  - Ak je tlačiareň už nastavená s platnými parametrami TCP/IP:
    Budú zobrazené aktuálne nastavenia TCP/IP. Ak chcete nejaké hodnoty zmeniť, kliknite na tlačidlo Zmeniť nastavenie.

    UPOZORNENIE: Zmena platných nastavení TCP/IP môže zabrániť iným používateľom v prístupe. Pred zmenou platných nastavení sa poraďte so správcom siete.

    Poznámka: Tlačidlo Zmeniť nastavenie nebude aktívne, ak sú parametre TCP/IP chránené heslom nastaveným v softvéri pre správu, ako je napríklad HP Web Jetadmin.

- Windows IPX/SPX. Režim komunikácie s protokolom Windows IPX/SPX sa uplatňuje v sieťach Windows využívajúcich protokol IPX. Pre tento režim komunikácie nie je vyžadované nastavenie parametrov. Pokračujte kliknutím na tlačidlo Ďalej.

  Použite začiarkávacie políčko východiskového názvu portu (len Windows NT, 2000 a XP). Ak ho začiarknete, pre tlačiareň sa nastaví východiskové nastavenie portu. Ak ho nezačiarknete, po obrazovke sprievodcu Nastavenie režimu komunikácie v sieti sa zobrazí dialóg sprievodcu Názov portu.

#### Ďalšie informácie:

Glosár pojmov sieťovej tlače