### Trådløs kryptering – WEP

##### WEP-nøgle

Hvis det trådløse netværk ikke anvender WEP, skal du klikke på Næste.

Hvis netværket anvender WEP, skal du vælge Aktiver datakryptering og angive oplysninger om WEP-nøgle. Den nøgle, du indtaster, skal være identisk med nøglen på netværket.

Hvis du ikke kender WEP-nøglen, skal du kontakte den person, der har konfigureret netværket, eller se dokumentationen til det trådløse adgangspunkt (WAP).

Angiv WEP-nøglen for netværket. Du skal indtaste WEP-nøglen præcist, som den findes på netværket. Brug ikke dette skærmbillede til at oprette en ny WEP-nøgle.

Hvis du klikker på Næste, og dette skærmbillede vises igen, er der indtastet en ugyldig WEP-nøgle. Du skal indtaste WEP-nøglen præcist, som den findes på netværket.

##### Flere WEP-nøgler

Netværket kan have mere end én WEP-nøgle. Hvis det er tilfældet, skal du bruge printerens integrerede webserver (EWS) til at konfigurere printerens trådløse indstillinger. Klik på Annuller, og se printerens dokumentation for oplysninger om EWS. Efter konfiguration af de trådløse indstillinger, skal du køre installationsguiden igen.