### A rendszer nyomtatókat talált

A rendszer nyomtatókat talált ablak a helyi hálózaton talált valamennyi nyomtatót (vagy többfunkciós készüléket) tartalmazza. Válassza ki a listáról a keresett nyomtatót, majd kattintson a Következő gombra.

Ha a keresett nyomtató nem szerepel a listán, próbálkozzon a következőkkel:

- Kattintson a Keresés újra gombra, vagy:
- A kilépéshez kattintson a Mégse gombra, majd futtassa újra a telepítővarázslót.

Megjegyzés: A helyi hálózaton kívüli nyomtatók beállításához lásd: Nyomtatók hozzáadása nagy IP-hálózatokhoz.

A listán szereplő nyomtatókat az alábbi mezők azonosítják. Rendszerint a hardvercím segítségével a legegyszerűbb azonosítani a nyomtatót:

Modell | A nyomtató modelljét jelzi (pl. HP LaserJet 5000 Series). Ha a modellt nem sikerült azonosítani, illetve ha ki van kapcsolva vagy nincs csatlakoztatva a nyomtató, akkor az Ismeretlen felirat jelenik meg. Külső HP Jetdirect nyomtatókiszolgáló esetében a következő felirat jelenik meg, ha a nyomtató csatlakoztatva van, de nem lehet azonosítani: Párhuzamos: Centronics Printer/Plotter USB (egyirányú): Egyirányú periféria USB (kétirányú): Kétirányú periféria
Hardvercím | (Állomáscímnek és MAC-címnek is nevezik.) Egyértelműen azonosítja az eszközt a helyi hálózaton. Többportos HP nyomtató és külső HP Jetdirect nyomtatókiszolgáló esetében ehhez kapcsolható a port száma is (1. port, 2. port, 3. port). Ez a cím megtalálható a nyomtatókiszolgáló konfigurációs (teszt-) oldalán.
IP-cím | (Internet Protocol) A rendszergazda által kiosztott IP-cím egyértelműen azonosítja az eszközt a TCP/IP-hálózaton. Ha a HP Jetdirect nyomtatókiszolgáló bekapcsolása után az két percen belül nem kap érvényes IP-címet, a nyomtatókiszolgáló az alapértelmezett IP-címet (192.0.0.192) állítja be. Ez ugyan nem érvényes IP-cím, de segítségével azonosítható a nyomtató. Ha a hálózat több nyomtatója is az alapértelmezett IP-címet használja, a megfelelő nyomtató azonosításához ellenőrizze a hardvercímet.

Megjegyzés: Ha a mezőben nem látszik az egész szám, akkor növelje meg a mező szélességét: helyezze a mutatót a mező fejlécének széléhez, majd lenyomva tartott gombbal szélesítse ki a mezőt.

A hálózati konfigurációs oldal kinyomtatásához lásd a nyomtatóhoz mellékelt dokumentációt.

Ha a kiválasztott nyomtatót SNMP logikai csoportnév, illetve Jetdirect-jelszó védi, akkor be kell írni a logikai csoportnevet, illetve a jelszót. Ebben az esetben csak ezen adatok ismeretében telepíthető a nyomtató a varázslóval.

#### További tudnivalók:

A hálózati nyomtatás kifejezéseinek jegyzéke