### ไม่พบเครื่องพิมพ์

โปรแกรมติดตั้งไม่สามารถสื่อสารกับเครื่องพิมพ์

หากมีการใช้ไฟร์วอลในเครื่องคอมพิวเตอร์ ไฟร์วอลนี้อาจทำให้ตัวติดตั้งไม่สามารถหาเครื่องพิมพ์พบ โปรดตัดการทำงานของไฟร์วอลของเครื่องคอมพิวเตอร์ก่อนที่จะติดตั้งต่อไป

หากท่านใช้ไฟร์วอล (เช่น ZoneAlarm©, BlackICE©, Sygate Security Agent©, และ Norton Personal Firewall© เป็นต้น) โปรดดูคำแนะนำในเอกสารของผู้ผลิตเกี่ยวกับการตัดการทำงานของไฟร์วอล

เมื่อเลิกใช้ไฟร์วอลที่เป็นซอฟต์แวร์แล้ว HP ขอแนะนำให้ท่านติดตั้งสิ่งต่อไปนี้:

- อุปกรณ์ฮาร์ดแวร์ที่เป็นเครื่องป้องกันไฟร์วอลระหว่างอินเทอร์เน็ตและคอมพิวเตอร์ของท่าน เช่น เกตเวย์
- โปรแกรมที่ทันสมัยสำหรับตรวจหาไวรัส

โปรดดูข้อมูลทั่วไปเกี่ยวกับการแก้ไขปัญหาการสื่อสารในเอกสารที่มาพร้อมกับเครื่องพิมพ์ และเข้าสู่เว็บไซต์การสนับสนุนที่ http://www.hp.com/support

ไฟร์วอลอาจเป็นต้นเหตุของปัญหาด้านการสื่อสารได้ในหลายกรณี หากมีการใช้ไฟร์วอลในเครื่องคอมพิวเตอร์ในเครือข่าย ปัญหาต่อไปนี้อาจเกิดขึ้นได้:

ระหว่างการติดตั้งซอฟต์แวร์:

- ตัวติดตั้งเครื่องพิมพ์ HP จะไม่พบเครื่องพิมพ์ HP ในเครือข่าย จะมีข้อความแสดงข้อผิดพลาดแจ้งว่าตัวติดตั้งไม่พบเครื่องพิมพ์ในเครือข่าย ในการป้องกันปัญหานี้ ให้ตัดการทำงานของไฟร์วอลไว้ชั่วคราวระหว่างการติดตั้งซอฟต์แวร์ของเครื่องพิมพ์ HP โปรดอ่านเอกสารของผู้ผลิตไฟร์วอล เพื่อดูคำแนะนำเกี่ยวกับการตัดการทำงาน

หลังการติดตั้งซอฟต์แวร์:

- หากแอดเดรส IP ของเครื่องพิมพ์ HP มีการเปลี่ยนแปลง เครื่องคอมพิวเตอร์ของท่านจะไม่สามารถติดต่อกับเครื่องพิมพ์ HP ได้ งานพิมพ์ สแกน การแฟกซ์ทางคอมพิวเตอร์ และการส่งรูปภาพจะล้มเหลว และสถานะของผลิตภัณฑ์จะแสดงว่าเครื่องพิมพ์ HP ถูกตัดการเชื่อมต่อ ในระบบเครือข่ายในบ้านอาจมีการเปลี่ยนแปลงแอดเดรส IP ในบางครั้ง หากไม่มีการใช้งานไฟร์วอลที่เป็นซอฟต์แวร์ แอดเดรสใหม่จะถูกส่งไปยังคอมพิวเตอร์ เพื่อให้สามารถสื่อสารกับเครื่องพิมพ์ HP ได้ต่อไป ในการป้องกันปัญหานี้ ให้ตัดการทำงานของไฟร์วอล หรือหากท่านมีความชำนาญในการใช้งานเครือข่าย ท่านอาจเลือกใช้แอดเดรส IP แบบคงที่แทน ท่านสามารถดูคำแนะนำเกี่ยวกับการกำหนดค่าเครื่องพิมพ์โดยใช้แอดเดรส IP แบบคงที่ได้ในเว็บไซต์ของ HP ที่ http://www.hp.com/support
- หากท่านใช้ HP all-in-one ท่านจะไม่สามารถใช้ช่องใส่การ์ดหน่วยความจำที่เครื่อง HP all-in-one เพื่อส่งไฟล์ไปยังคอมพิวเตอร์ได้ เนื่องจากไฟล์และการ์ดภาพถ่ายจะไม่สามารถใช้งานได้จากไดร์ฟที่มีการแม็ปผ่านเครือข่าย หรือซอฟต์แวร์ส่งรูปภาพ

วิธีตัดการทำงานของ Internet Connection Firewall (ICF) ใน Windows XP:

1. ในทาสก์บาร์ที่ด้านล่างของหน้าจอ ให้คลิกที่ Start จากนั้นคลิกที่ Control Panel
2. คลิกที่ Network and Internet Connections (หากท่านไม่เห็น Network and Internet Connections ให้คลิกที่ Switch to Category View ใน Control Panel ที่แถบด้านซ้ายของวินโดว์ Control Panel)
3. คลิกที่ Network Connections
4. คลิกขวาที่การเชื่อมต่อแบบ Dial-up, LAN หรือ High-Speed Internet ที่ท่านใช้ต่อเข้าสู่อินเทอร์เน็ต จากนั้นคลิกที่ Properties จากเมนูที่เปลี่ยนไปตามบริบท
5. ที่แถบ Advanced ใน Internet Connection Firewall ให้ยกเลิกการเลือก หรือตัดการทำงานของ Protect my computer or network และคลิกที่ OK ไฟร์วอลของ Windows XP จะถูกตัดการทำงาน
6. คลิกที่ ถัดไป ที่โปรแกรมติดตั้งเพื่อติดตั้งเครื่องพิมพ์ต่อไป
7. ในการใช้งาน Internet Connection Firewall อีกครั้ง เมื่อติดตั้งเครื่องพิมพ์แล้ว ให้ปฏิบัติตามขั้นตอนข้างต้น เพื่อเข้าสู่ตัวเลือก Protect my computer or network และเลือกตัวเลือก Protect my computer or network อีกครั้ง