### ตัวเลือกการกำหนดค่าเครือข่าย

ในหน้าจอนี้ ท่านมีทางเลือกสองทางคือ:

- ตั้งค่าเครือข่ายให้กับข้าพเจ้า เลือกข้อนี้หากท่านต้องการให้ตัวช่วยติดตั้งเครื่องพิมพ์กำหนดค่าเซิร์ฟเวอร์ HP Jetdirect โดยอัตโนมัติสำหรับการทำงานบนเครือข่ายของท่าน ตัวเลือกนี้จะสนับสนุนโปรโตคอล TCP/IP และ IPX/SPX หากท่านได้ติดตั้งโปรโตคอลสองชุดบนเครื่องพีซี ตัวช่วยติดตั้งจะเลือกโปรโตคอลชุดที่คิดว่าเหมาะสมที่สุด

  หลังจากที่เลือกวิธี ตั้งค่าเครือข่ายให้กับข้าพเจ้า จะปรากฏหน้าจอยืนยันเพื่อให้ท่านดูค่าที่กำหนดแบบอัตโนมัติ

  นอกจากนี้ ท่านยังมีโอกาสพิมพ์หน้าทดสอบซึ่งจะแสดงการตั้งค่าสองอย่างคือ พิมพ์หน้าทดสอบที่ตอนท้ายของตัวช่วยติดตั้ง (ท่านจะเห็นตัวเลือกนี้ที่หน้าจอสุดท้ายในตัวช่วยติดตั้ง) หรือท่านสามารถพิมพ์หน้าทดสอบ Jetdirect ด้วยการกดปุ่มการกำหนดค่า (ทดสอบ) บนเซิร์ฟเวอร์พิมพ์

  ตัวช่วยติดตั้งเครื่องพิมพ์จะกำหนดค่าต่อไปนี้ โดยขึ้นอยู่กับโปรโตคอลที่ท่านใช้

  - TCP/IP (โหมดโดยตรง):
    เซิร์ฟเวอร์พิมพ์ Jetdirect จะได้รับการกำหนดแอดเดรส IP, ซับเนตมาสก์ และแอดเดรสเกทเวย์เริ่มต้น หากเซิร์ฟเวอร์พิมพ์ Jetdirect ของท่านไม่มีแอดเดรส IP ที่กำหนดไว้ให้ แอดเดรส IP ของเซิร์ฟเวอร์จะเป็น 169.254.x.x โดยที่ x หมายถึงตัวเลขที่กำหนดค่าไว้โดยอัตโนมัติ ช่วงดังกล่าวเรียกว่า ช่วง Automatic Private IP Address (APIPA)การกำหนดค่านี้จะถูกบันทึกไว้ในเซิร์ฟเวอร์พิมพ์ Jetdirect ของท่าน และซอฟท์แวร์จะใช้ข้อมูลนี้เพื่อสร้างพอร์ทสำหรับเครื่องพิมพ์บนพีซีของท่าน
  - IPX (โหมดโดยตรง):
    แอดเดรสฮาร์ดแวร์ (แอดเดรสของ MAC) และหมายเลข IPX Network ที่การ์ด Jetdirect ตรวจพบจะถูกนำมาใช้เพื่อสร้างพอร์ทสำหรับเครื่องพิมพ์นี้ (หรืออุปกรณ์หลายฟังก์ชัน) บนพีซีของท่าน
- ตัวเลือก ให้ข้าพเจ้ากำหนดค่าการติดตั้งเครือข่ายเอง เลือกข้อนี้หากท่านต้องการกำหนดค่าเซิร์ฟเวอร์พิมพ์ Jetdirect ของท่าน ท่านจะพบคำถามบางข้อ หรือทั้งหมดดังต่อไปนี้
  - แอดเดรส IP
  - ซับเนตมาสก์
  - แอดเดรสเกทเวย์เริ่มต้น
  - แอดเดรสฮาร์ดแวร์ (แอดเดรสของ MAC)

  ตัวติดตั้งนี้ไม่สนับสนุนการติดตั้งเครื่องพิมพ์หรือการสร้างออบเจกเครื่องพิมพ์บนเซิร์ฟเวอร์ Novell แต่จะสนับสนุนเฉพาะการติดตั้งเครือข่ายแบบโหมดโดยตรงระหว่าง Windows พีซีและเครื่องพิมพ์ ในการติดตั้งเครื่องพิมพ์และสร้างออบเจกบนเซิร์ฟเวอร์ Novell โปรดใช้ยูทิลิตี้อื่น เช่น Web Jetadmin, ตัวช่วยติดตั้งเครื่องพิมพ์เครือข่าย HP หรือยูทิลิตี้ของ Novell เช่น NWadmin

#### หากต้องการข้อมูลเพิ่มเติม ดูที่

อภิธานศัพท์เกี่ยวกับการพิมพ์ผ่านเครือข่าย