### Kirjoittimien lisääminen suuriin IP-verkkoihin

Jos lisäät kirjoittimia (tai monitoimilaitteita) reitittimen tai yhdyskäytävän kautta (paikallisverkon ulkopuolella), kirjoitinten tunnistaminen tämän ohjelman avulla voi olla vaikeaa:

- Reitittimet eivät ehkä lähetä edelleen kirjoittimen laite-, MAC- tai asemaosoitetta.
- Jos paikallisverkossa on useita uusia kirjoittimia, IP-oletusosoitteen (192.0.0.192) käyttö kirjoittimen tunnistamiseen ei takaa, että oikea kirjoitin valitaan. Tunnista oikea kirjoitin tarkistamalla Laiteosoite.

Käytä tätä ohjelmaa kirjoittimen valitsemiseen seuraavasti:

1. Valitse jompikumpi seuraavista toimintatavoista:
   - Siirrä kirjoitin fyysisesti tietokoneesi paikallisverkkoon.
   - Käytä tätä ohjelmaa tietokoneessa, joka on yhdistetty kirjoittimen paikallisverkkoon.
2. Tunnista kirjoitin tämän apuohjelman avulla ja määritä IP-parametrit, jotka vastaavat kirjoittimen lopullista paikkaa verkossa. Jos et tiedä MAC-osoitetta, saat sen selville tulostamalla asetussivun (testisivun) (joko kirjoittimelta tai ulkoiselta tulostuspalvelimelta). Niin voit varmistaa, että valitset oikean MAC- tai laiteosoitteen.
3. Palauta kirjoitin (tai HP Jetdirectin ulkoinen tulostuspalvelin) tarvittaessa sen lopulliseen paikkaan verkossa.
4. Voit asentaa tämän kirjoittimen toisiin tietokoneisiin jommallakummalla seuraavista tavoista:
   - Käytä tätä apuohjelmaa muissa tietokoneissa tai palvelimissa, jotka tulostavat tähän kirjoittimeen suoraan, kunkin tietokoneen tai palvelimen määrittämiseen.
   - Jos kyseessä on Windows-työasema, joka tulostaa tälle kirjoittimelle jaetun järjestelmän kautta, käytä asiakasjärjestelmän Lisää kirjoitin -toimintoa Kirjoittimet-kansiosta tai käytä tälle kirjoittimelle luotua jaettua kirjoitinasennusohjelmaa.

#### Lisätietoja:

Verkkotulostussanasto