### Ručná zmena bezdrôtového nastavenia

Aby sprievodca inštaláciou tlačiarne mohol pokračovať, bezdrôtový počítač musí priamo komunikovať s tlačiarňou. Preto musíte dočasne prekonfigurovať počítač tak, aby sa jeho nastavenie bezdrôtovej siete zhodovalo s nastavením tlačového serveru. Na to môžete použiť konfiguračné programy priložené ku karte rozhrania bezdrôtovej siete vášho počítača. (Pozrite si tiež informácie použitie Windows XP uvedené nižšie.)

Ak je nová tlačiareň HP zapnutá a inicializovaná, má nasledovné, z výroby predvolené bezdrôtové nastavenie. Zmeňte bezdrôtové nastavenie počítača tak, aby sa s ním zhodovalo:

- Komunikačný režim: Ad Hoc (Peer-to-Peer)
- Názov siete (SSID): hpsetup
- Zabezpečenie: <disabled>

> Poznámka. V názve siete sa rozlišuje veľkosť písmen. Ak namiesto "hpsetup" použijete "HPSETUP", nebudete môcť s tlačiarňou komunikovať.

Nová tlačiareň môže detekovať a komunikovať s inými zariadeniami len ak majú toto nastavenie bezdrôtovej siete.

Keď ste prekonfigurovali bezdrôtový počítač tak, aby sa jeho nastavenie zhodovalo s bezdrôtovým nastavením tlačiarne, kliknite na Ďalej.

Poznámka. Ak používate operačný systém Windows XP, bezdrôtové nastavenie počítača môžete prekonfigurovať priamo v XP a nemusíte použiť program karty bezdrôtovej siete. Aby ste sa mohli dostať do predvolenej siete tlačiarne ("hpsetup"), musíte ísť do dialógového okna "Vlastnosti pripojenia bezdrôtovej siete", vybrať kartu "Bezdrôtové siete", kliknúť na tlačidlo "Spresniť", vybrať "Iba siete typu počítač-počítač (ad hoc)", kliknúť na "Zavrieť", kliknúť na "Pridať", zadať "hpsetup" v okne "Názov siete (SSID)" a skontrolovať, či "hpsetup" je prvou položkou v zozname "Uprednostňované siete".

Prehľad