### Tlačiareň nebola nájdená

Sprievodca inštaláciou nemôže komunikovať s tlačiarňou.

Ak na počítači bola zapnutá brána firewall, môže to zabrániť rozpoznaniu tlačiarne. Pred pokračovaním v inštalácii dočasne na počítači vypnite bránu firewall.

Ak máte bránu firewall zapnutú (napríklad ZoneAlarm©, BlackICE©, Sygate Security Agent© a Norton Personal Firewall©, pod.), pozrite si dokumentáciu od dodávateľa brány firewall a nájdite návod na jej vypnutie.

Vždy, keď je softvérová brána firewall vypnutá, HP odporúča na počítači inštaláciu:

- hardvérového zariadenia, ktoré zabezpečuje firewall ochranu medzi internetom a počítačom, napr. bránu (gateway),
- aktualizovaného antivírusového programu.

Všeobecné informácie o riešení problémov s komunikáciou nájdete v dokumentácii k tlačiarni a navštívte webovú lokalitu http://www.hp.com/support.

Brány firewall často spôsobujú komunikačné problémy. Ak je brána firewall zapnutá na počítači v sieti, vyskytnúť sa môžu tieto problémy:

Počas inštalácie softvéru:

- Inštalačný program tlačiarne nebude môcť lokalizovať tlačiareň na sieti. Chybové hlásenie oznámi, že inštalačný program nemohol rozpoznať žiadne tlačiarne v sieti. Problému sa vyhnete dočasným vypnutím brány firewall počas inštalácie softvéru tlačiarne. Spôsob vypnutia nájdete v dokumentácii brány firewall.

Po inštalácii softvéru:

- Ak sa zmení adresa IP tlačiarne, váš počítač nebude schopný komunikovať s tlačiarňou. Všetky úlohy zlyhajú a stav výrobku bude indikovať, že tlačiareň je odpojená. V domácom sieťovom prostredí sa občas stáva, že sa zmení adresa IP. Ak nie je softvérová brána firewall zapnutá, počítaču sa pošle nová adresa a to umožní pokračovanie komunikácie medzi počítačom a tlačiarňou. Aby ste sa tomu vyhli, vypnite bránu firewall alebo ak ste pokročilý používateľ, môžete použiť statickú adresu IP. Informácie o konfigurovaní tlačiarne so statickou adresou IP nájdete na webovej lokalite HP http://www.hp.com/support.
- Ak máte zariadenie HP all-in-one, nebudete môcť použiť jej zásuvky pamäťových kariet na prenos súborov do počítača. Súbory na fotografickej karte nebudú prístupné z namapovanej sieťovej jednotky alebo softvéru na prenos obrázkov.

Ako vypnúť bránu firewall internetových spojení v systéme Windows XP:

1. Na paneli úloh na spodnej časti obrazovky kliknite na tlačidlo Štart a potom na položku Ovládací panel.
2. Kliknite na kategóriu Sieťové a internetové pripojenia. (Ak Sieťové a internetové pripojenia nie sú viditeľné, kliknite na položku Prepnúť na zobrazenie kategórií na ľavej strane okna Ovládacieho panela.)
3. Kliknite na položku Sieťové pripojenia.
4. Pravým tlačítkom kliknite na položku Dial-up, LAN, alebo vysokorýchlostné pripojenie, ktoré používate na pripojenie na internet a potom kliknite na položku Vlastnosti v kontextovej ponuke.
5. Na karte Spresnenie pod položkou Brána firewall pre internetové pripojenie zrušte výber možnosti Chrániť tento počítač a sieť a potom kliknite na tlačidlo OK. Brána firewall vo Windows XP je teraz deaktivovaná.
6. Kliknutím na tlačidlo Ďalej v Sprievodcovi inštaláciou pokračujte v inštalácii tlačiarne.
7. Po inštalácii tlačiarne môžete položku Bránu firewall pre internetové pripojenie zapnúť podľa krokov uvedených nad položkou Chrániť tento počítač a sieť. Potom začiarknite položku Chrániť tento počítač a sieť.