### Zmena nastavenia TCP/IP

Po identifikácii tlačiarne musíte určiť režim komunikácie pre tlačiareň a nastaviť preň vhodné parametre siete.

Poznámka: Inštalačná pomôcka rozpozná systémové nastavenia a pokúsi sa poskytnúť odporúčané nastavenie TCP/IP, ktoré však môžete zmeniť. Hodnoty parametrov, ktoré priradíte, neovplyvnia konfiguráciu tlačiarne, dokiaľ nedokončíte inštaláciu.

· Ak tlačiareň nemá platné nastavenia parametrov TCP/IP:
Do príslušných polí zadajte platnú adresu IP tlačiarne, platnú masku podsiete a platnú adresu IP brány. Pred vykonaním príslušného nastavenia sa poraďte so správcom siete.

Kliknite na Odporučiť nastavenie, aby sa parametre TCP/IP zadali inštalačným nástrojom.

Použite začiarkavacie políčko východiskového názvu portu (Windows NT, 2000 a XP). Ak ho začiarknete, pre tlačiareň sa nastaví východiskové nastavenie portu. Ak ho nezačiarknete, ďalšia obrazovka sprievodcu bude dialógové okno Názov portu.

UPOZORNENIE: Ak bude tlačiareň pripojená k iným sieťam, nastavenie TCP/IP odporúčané inštalačným programom nemusí byť z globálneho hľadiska jedinečné a môže dôjsť ku konfliktu s inými zariadeniami. Pri pripojovaní k iným sieťam TCP/IP postupujte opatrne.

· Ak je tlačiareň už nastavená s platnými parametrami TCP/IP:
Budú zobrazené aktuálne nastavenia TCP/IP.

UPOZORNENIE: Zmena platných nastavení TCP/IP môže zabrániť iným používateľom v prístupe. Pred zmenou platných nastavení sa poraďte so správcom siete.

Poznámka: Ak parametre TCP/IP sú chránené heslom prostredníctvom riadiaceho softvéru, ako je napríklad HP Web Jetadmin, vstupné políčka budú sivé.

Použite začiarkavacie políčko východiskového názvu portu (len Windows NT, 2000 a XP). Ak ho začiarknete, pre tlačiareň sa nastaví východiskové nastavenie portu. Ak ho nezačiarknete, ďalšia obrazovka sprievodcu bude dialógové okno Názov portu.

#### Ďalšie informácie:

Glosár pojmov sieťovej tlače