### Brannmur registrert

Installeringsveiviseren kan ikke kommunisere med skriveren.

Hvis det er aktivert en brannmur på denne PC-en, kan dette hindre installeringsprogrammet fra å registrere skriveren. Deaktiver brannmuren midlertidig på denne PC-en før du fortsetter med installeringen.

Hvis du har aktivert en brannmur (for eksempel ZoneAlarm©, BlackICE©, Sygate Security Agent©, Norton Personal Firewall© eller lignende), må du se i dokumentasjonen fra brannmurleverandøren for å finne ut hvordan du deaktiverer brannmuren.

Når den programvarebaserte brannmuren er deaktivert, anbefaler HP at følgende blir installert på datamaskinen:

- En maskinvareenhet som gir brannmurbeskyttelse mellom Internett og din datamaskin, for eksempel en gateway.
- Et oppdatert virusbeskyttelsesprogram.

Hvis du vil ha generell informasjon om feilsøking for kommunikasjon, kan du se i dokumentasjonen som fulgte med skriveren, og gå til Web-området for kundestøtte på http://www.hp.com/support.

Brannmurer er ofte årsak til problemer med kommunikasjon. Hvis en brannmur er aktivert på en datamaskin i et nettverk, kan følgende problemer oppstå:

Under installering av programvare:

- Installeringsprogrammet for HP-skrivere vil ikke være i stand til å finne HP-skriveren i nettverket. Det vil komme en feilmelding om at installeringsprogrammet ikke klarte å finne noen skrivere i nettverket. Du kan unngå dette problemet ved å deaktivere brannmuren midlertidig under installeringen av HP-skriverprogramvaren. Se i dokumentasjonen fra brannmurleverandøren etter anvisninger om hvordan du deaktiverer brannmuren.

Etter installering av programvare:

- Hvis IP-adressen til HP-skriveren endrer seg, vil datamaskinen ikke være i stand til å kommunisere med HP-skriveren. Alle utskrifts-, skanne-, PC-faks- og bildeoverføringsjobber vil mislykkes, og produktstatusen vil vise at HP-skriveren ikke er koblet til. I et hjemmenettverksmiljø er det normalt at IP-adressene av og til endres. Hvis programvarebrannmuren ikke er aktivert, blir den nye adressen sendt til datamaskinen, slik at datamaskinen og HP-skriveren kan fortsette å kommunisere. Du kan unngå dette problemet ved å deaktivere brannmuren, eller hvis du er en avansert bruker med god kjennskap til nettverk, kan du velge å bruke en statisk IP-adresse i stedet. Hvis du vil ha råd om hvordan du konfigurerer skriveren din med en statisk IP-adresse, kan du gå til HPs Web-område på http://www.hp.com/support.
- Hvis du har en HP all-in-one, vil du ikke kunne bruke minnekortsporene på HP all-in-one til å overføre filer til datamaskinen. Dette skyldes at filene på fotokortet ikke vil være tilgjengelige fra den tilknyttede nettverksstasjonen eller bildeoverføringsprogramvaren.

Slik deaktiverer du Brannmur for internett-tilkobling (ICF - Internet Connection Firewall) på Windows XP:

1. På oppgavelinjen nederst på skjermen klikker du Start og velger så Kontrollpanel.
2. Klikk kategorien Nettverks- og Internett-tilkoblinger._(Hvis Nettverks- og Internett-tilkoblinger ikke er synlig, velger du Bytt til kategorivisning under Kontrollpanel til venstre i Kontrollpanel-vinduet.)
3. Velg Nettverkstilkoblinger.
4. Høyreklikk den tilkoblingen du bruker til å koble deg til Internett, av type Oppringt, LAN eller Høyhastighets Internett og klikk Egenskaper i kontekstmenyen.
5. I kategorien Avansert, under Brannmur for Internett-tilkobling, fjerner du avmerkingen for eller deaktiverer Beskytt datamaskinen og nettverket, og klikker deretter OK. Brannmuren i Windows XP er nå deaktivert.
6. Velg Neste i veiviseren for installering for å fortsette installeringen av skriveren.
7. Hvis du vil aktivere Brannmur for Internett-tilkobling når skriveren er installert, følger du anvisningene ovenfor for å velge alternativet Beskytt datamaskinen og nettverket. Merk så av på nytt for alternativet Beskytt datamaskinen og nettverket.