### Nájdené tlačiarne

Obrazovka Nájdené tlačiarne uvádza všetky tlačiarne (alebo multifunkčné zariadenia) nájdené v lokálnej sieti. Vyberte v zozname požadovanú tlačiareň a kliknite na tlačidlo Ďalej.

Ak nie je požadovaná tlačiareň uvedená, skúste jeden z nasledujúcich postupov:

- Kliknite na tlačidlo Opakovať hľadanie alebo
- Kliknutím na tlačidlo Zrušiť ukončite vyhľadávanie a potom spustite Sprievodcu inštaláciou znovu.

Poznámka: Informácie o inštalácii tlačiarní, ktoré sa nenachádzajú v miestnej sieti, nájdete v časti Pridávanie tlačiarní v rozsiahlych sieťach IP.

Tlačiarne v zozname sa určujú podľa nasledujúcich polí. Pre identifikáciu tlačiarne môže byť najvhodnejšia hardvérová adresa:

Model | Označuje model tlačiarne (napríklad HP LaserJet radu 5000). Slovo Neznáma sa zobrazí, ak nebolo možné model určiť, tlačiareň bola vypnutá alebo žiadna tlačiareň nie je pripojená. Ak je tlačiareň pripojená, ale jej rozpoznanie neprebehlo úspešne, u externých tlačových serverov HP Jetdirect sa zobrazia nasledujúce položky: Paralelné: Tlačiareň alebo ploter s rozhraním Centronics USB (jednosmerné): Jednosmerné periférne zariadenie USB (obojsmerné): Obojsmerné periférne zariadenie
Hardvérová adresa | (sa taktiež nazýva adresa stanice alebo adresa MAC). Jednoznačne identifikuje zariadenie v miestnej sieti. V prípade tlačiarní HP a externých tlačových serverov HP Jetdirect, ktoré majú viacnásobné tlačové porty je možné pripojiť číslo portu (Port 1, Port 2, Port 3). Táto adresa je uvedená na konfiguračnej (skúšobnej) stránke tlačového servera.
Adresa IP | (Internetový protokol) Jednoznačne identifikuje zariadenie v sieti TCP/IP a je priraďovaný správcom siete. Ak sa tlačový server HP Jetdirect zapne a ak na ňom do dvoch minút nenastavíte platnú adresu IP, bude automaticky priradená východisková adresa IP (192.0.0.192). Táto východisková adresa IP nie je platnou adresou, ale je možné ju použiť na určenie novej tlačiarne. Ak existuje viac tlačiarní s východiskovou adresou, rozlíšite správnu tlačiareň pomocou jej hardvérovej adresy.

Poznámka: Ak je text v poli skrátený a chcete zobraziť celé pole, zmeňte jeho šírku. Ak chcete zmeniť veľkosť poľa, kliknite na okraj záhlavia poľa a roztiahnite ho.

Pokyny pre tlač konfiguračnej stránky siete nájdete v dokumentácii dodávanej s tlačiarňou.

V prípade, že bola vybraná tlačiareň chránená názvom komunity SNMP alebo heslom Jetdirect, zobrazí sa výzva, aby ste ich zadali. Ak nebude zadaná hodnota platná, nebude možné vykonať inštaláciu tlačiarne pomocou tohto sprievodcu.

#### Ďalšie informácie:

Glosár pojmov sieťovej tlače