### Skrivere som ble funnet

I skjermbildet Skrivere som ble funnet vises det en liste over alle skriverne (eller flerfunksjonsenhetene) som er registrert i det lokale nettverket. Velg ønsket skriver på listen, og klikk deretter på Neste.

Hvis den ønskede skriveren ikke vises, kan du forsøke ett av følgende:

- Klikk på Søk på nytt.
- Klikk på Avbryt for å avslutte, og kjør deretter installasjonsprogrammet på nytt.

Merk: Hvis du vil konfigurere skrivere som ikke er koblet til det lokale nettverket, kan du se Legge til skrivere i store IP-nettverk.

Skriverne i listen kan identifiseres ved hjelp av følgende felt. Maskinadressen kan være den enkleste måten å identifisere skriveren på:

Modell | Identifiserer skrivermodellen (f.eks. HP LaserJet 5000 Series). Ukjent vises hvis modellen ikke kan identifiseres, eller hvis skriveren er slått av eller det ikke er koblet til noen skriver. For eksterne HP Jetdirect-utskriftsservere vises følgende hvis en skriver er tilkoblet, men ikke kan identifiseres: Parallellport: Centronics skriver/plotter USB (enveiskommunikasjon): Ekstern enhet med enveiskommunikasjon USB (toveiskommunikasjon): Ekstern enhet med toveiskommunikasjon
Maskinadresse | (også kalt stasjonsadresse eller MAC-adresse). Identifiserer en enhet i det lokale nettverket. Når det gjelder HP-skrivere og eksterne HP Jetdirect-utskriftsservere som har mange skriverporter, kan du legge til et portnummer (Port 1, Port 2, Port 3). Denne adressen er oppført på skriverserverens konfigurasjonsside (testside).
IP-adresse | (Internet Protocol) Identifiserer en enhet på et TCP/IP-nettverk og tilordnes av nettverksadministratoren. Når en HP Jetdirect-utskriftsserver slås på, men ikke blir konfigurert med en gyldig IP-adresse innen to minutter, tilordnes en standard IP-adresse automatisk (192.0.0.192). Denne standard IP-adressen er ikke en gyldig adresse, men kan brukes til å identifisere en ny skriver. Hvis mange skrivere er satt opp med standardadressen, må du kontrollere maskinadressen for å identifisere riktig skriver.

Merk: Hvis oppføringen i et felt er avkuttet og du vil se hele feltet, kan du endre størrelsen på feltets bredde. Du endrer størrelsen ved å plassere markøren over skillelinjen bak feltoverskriften, og så klikke og dra.

Hvis du ønsker instruksjoner om hvordan du skriver ut en nettverkskonfigurasjonsside, kan du se i dokumentasjonen som fulgte med skriveren.

Hvis en valgt skriver er beskyttet med et SNMP-fellesskapsnavn eller et Jetdirect-passord, vil du bli bedt om å skrive inn fellesskapsnavnet eller passordet. Hvis oppføringen ikke er gyldig, kan du ikke installere skriveren ved hjelp av denne veiviseren.

#### Mer informasjon:

Ordliste med terminologi for nettverksutskrift