### No s'ha trobat la impressora

L'Auxiliar d'instal·lació no pot comunicar-se amb la impressora.

Si heu activat un tallafocs a l'ordinador, aquest programa podria impedir que l'instal·lador detecti la impressora. Inhabiliteu temporalment el tallafocs de l'ordinador abans de continuar amb la instal·lació.

Si existeix un tallafocs habilitat (com per exemple ZoneAlarm©, BlackICE©, Sygate Security Agent©, Norton Personal Firewall©, etc.), consulteu la documentació del proveïdor del tallafocs per obtenir instruccions sobre com inhabilitar-lo.

Quan el tallafocs del programari estigui inhabilitat, HP recomana que s'instal·lin els components següents:

- Un dispositiu de maquinari que proporcioni protecció de tallafocs entre la xarxa Internet i l'ordinador, com ara una passarel·la.
- Un programa de detecció de virus actualitzat.

Per obtenir informació general sobre la solució de problemes de comunicació, vegeu la documentació subministrada amb la impressora i visiteu la pàgina web de suport: http://www.hp.com/support.

Sovint, els tallafocs causen problemes de comunicació. Si un tallafocs es troba habilitat a un ordinador connectat en xarxa, poden produir-se els problemes següents:

Durant la instal·lació del programari:

- L'Instal·lador d'impressores d'HP no podrà localitzar la impressora d'HP a la xarxa. Un missatge d'error indicarà que el programa d'instal·lació no ha pogut detectar cap impressora a la xarxa. Per impedir aquest problema, inhabiliteu temporalment el tallafocs durant la instal·lació del programari de la impressora d'HP. Consulteu la documentació del proveïdor del tallafocs per obtenir instruccions sobre com inhabilitar el tallafocs.

Després de la instal·lació del programari:

- Si modifiqueu l'adreça IP de la impressora d'HP, l'ordinador no podrà establir la comunicació amb la impressora d'HP. Tots els treballs d'impressió, escaneig, enviament de faxs i transferència d'imatges fallaran i l'estat del producte indicarà que la impressora d'HP es troba desconnectada. En un entorn de xarxa local, és normal que de vegades l'adreça IP canviï. Si el tallafocs del programari no està habilitat, la nova adreça s'envia a l'ordinador; això permetrà que l'ordinador i la impressora d'HP puguin continuar comunicant-se. Per evitar aquest problema, inhabiliteu el tallafocs; si sou un usuari experimentat familiaritzat amb les connexions en xarxa, podeu utilitzar una adreça IP estàtica. Per obtenir suggeriments sobre com configurar la impressora amb una adreça IP estàtica, aneu a la pàgina web d'HP http://www.hp.com/support.
- Si teniu un dispositiu HP Tot en Un, no podreu utilitzar les ranures de targeta de memòria del dispositiu per transferir fitxers a l'ordinador. Això no és possible perquè els fitxers de la targeta fotogràfica no es troben accessibles des de la unitat de xarxa assignada o el programari de transferència d'imatges.

Per inhabilitar el tallafocs de connexió a Internet (ICF, Internet Connection Firewall) al Windows XP:

1. A la barra de tasques ubicada a la part inferior de la pantalla, premeu Inici, i a continuació escolliu Tauler de control.
2. Premeu la categoria Connexions de xarxa i Internet. (Si la categoria Connexions de xarxa i Internet no és visible, premeu Canviar a vista per categories que es troba al Tauler de control a la part esquerra de la finestra Tauler de control.)
3. Premeu Connexions de xarxa.
4. Feu clic amb el botó dret del ratolí a la connexió Marcatge, LAN o Internet d'alta velocitat que feu servir per connectar-vos a Internet, i després premeu Propietats al menú contextual.
5. A la fitxa Avançats, que es troba a Tallafocs de connexió a Internet, desactiveu o inhabiliteu l'opció Protegir el meu ordinador o la meva xarxa, i finalment premeu D'acord. Ara el tallafocs del Windows XP està inhabilitat.
6. Premeu Endavant a l'Auxiliar d'instal·lació d'impressores per continuar amb la instal·lació de la impressora.
7. Per habilitar el Tallafocs de connexió a Internet una vegada instal·lada la impressora, seguiu els passos que s'indiquen a l'opció Protegir el meu ordinador o la meva xarxa. A continuació, torneu a seleccionar l'opció Protegir el meu ordinador o la meva xarxa.