### ตรวจสอบการเชื่อมต่อเครื่องพิมพ์

หากท่านเชื่อมต่อเครื่องพิมพ์ในแบบไร้สาย ให้ตรวจสอบว่าเครื่องหมายแสดงการเชื่อมต่อแบบไร้สายของเครื่องพิมพ์ปรากฏขึ้น (ดูวิธีระบุเครื่องหมายแสดงการเชื่อมต่อแบบไร้สายของเครื่องพิมพ์ในเอกสารที่ให้มาพร้อมกับเครื่องพิมพ์ของท่าน) จากนั้นให้เลือกตัวเลือกบนหน้าจอตามที่อธิบายไว้ด้านล่าง

หากท่านเชื่อมต่อเครื่องพิมพ์โดยใช้สายเคเบิลเครือข่าย ให้ตรวจสอบไฟสัญญาณของพอร์ทเครือข่ายที่ด้านหลังของเครื่องพิมพ์:

ถ้าไฟสัญญาณ... | ให้ดำเนินการดังนี้...
--- | ---
สว่างเป็นสีเขียว | จากนั้นให้เลือกตัวเลือกบนหน้าจอตามที่อธิบายไว้ด้านล่าง ในการค้นหาแอดเดรสฮาร์ดแวร์ (แอดเดรส MAC) แอดเดรส IP หรือชื่ออุปกรณ์ (ชื่อแม่ข่ายของ IP) ให้พิมพ์หน้าการกำหนดค่าของเครือข่าย โปรดดูคำแนะนำเกี่ยวกับการพิมพ์หน้าการกำหนดค่าของเครือข่ายในเอกสารที่มาพร้อมกับเครื่องพิมพ์
ดับ | ตรวจสอบว่าสายเคเบิลของเครือข่ายเชื่อมต่อเครื่องพิมพ์และ จุดเชื่อมต่อไร้สาย (WAP) หรือเครื่องคอมพิวเตอร์อย่างแน่นหนา ตรวจสอบว่า WAP ทำงานอยู่ ตรวจสอบว่าเครื่องพิมพ์ทำงานอยู่ ตรวจสอบว่าเครื่องคอมพิวเตอร์นั้นเชื่อมต่อกับเครือข่าย

เมื่อท่านตรวจสอบรายการข้างต้นแล้ว ให้เลือกวิธีที่ต้องการใช้ในการค้นหาเครื่องพิมพ์ของท่านอีกครั้ง:

- เลือก ค้นหาซ้ำ เพื่อให้โปรแกรมติดตั้งค้นหาอีกครั้งหนึ่ง
- เลือก ระบุเครื่องพิมพ์จากแอดเดรส เพื่อป้อน แอดเดรสฮาร์ดแวร์ (แอดเดรส MAC) หรือ แอดเดรส IP หรือ ชื่ออุปกรณ์ (ชื่อแม่ข่ายของ IP) ด้วยตนเอง
- หากท่านกำหนดค่าพอร์ทสำหรับเครื่องพิมพ์ที่ไม่ได้เชื่อมต่อเข้ากับระบบเครือข่าย ให้เลือก ป้อนการตั้งค่าเครื่องพิมพ์ที่ไม่ได้เชื่อมต่อเครือข่าย หากต้องการข้อมูลเพิ่มเติมเกี่ยวกับตัวเลือกนี้ ให้ดูเอกสารที่ให้มาพร้อมกับเครื่องพิมพ์ของท่าน