### Indstillinger for netværkskonfiguration

I dette skærmbillede har du to muligheder:

- Konfigurer netværksindstillinger automatisk. Vælg denne indstilling, hvis guiden til opsætning af printeren automatisk skal konfigurere HP Jetdirect-printerserveren, så den fungerer på netværket. Denne indstilling understøttes for både TCP/IP- og IPX/SPX-protokoller. Hvis begge protokoller er installeret på computeren, vælger guiden den protokol, der er mest relevant.

  Når du har valgt Konfigurer netværksindstillinger automatisk, vises et bekræftelsesskærmbillede, der giver dig mulighed for at se de automatisk konfigurerede indstillinger.

  Du får også mulighed for at udskrive en testside, der viser to indstillinger: udskriv en testside i slutningen af denne guide (du får denne mulighed på det sidste skærmbillede i guiden), eller udskriv en Jetdirect-testside ved at trykke på konfigurationsknappen (test) på printerserveren.

  Afhængigt af den anvendte protokol, konfigurerer guiden til opsætning af printeren følgende:

  - TCP/IP (direkte modus):
    JetDirect-printerserveren bliver tildelt en IP-adresse, en undernetmaske og en standard-gatewayadresse. Hvis Jetdirect-printerserveren ikke allerede har en IP-adresse, er dens IP-adresse 169.254.x.x, hvor x står for et automatisk konfigureret tal. Dette område kaldes APIPA-området (Automatic Private IP Address). Denne konfiguration gemmes på Jetdirect-printerserveren, og softwaren bruger disse oplysninger til at oprette en port til denne printer på pc'en.
  - IPX (direkte modus):
    Den hardwareadresse (MAC-adresse) og det IPX-netværksnummer, som registreres af Jetdirect-kortet, bruges til at oprette porten til denne printer (eller multifunktionsenhed) på pc'en.
- Lad mig konfigurere mine egne netværksindstillinger. Marker denne indstilling, hvis du selv vil angive konfigurationsindstillinger til Jetdirect-printerserveren. Du bliver bedt om at angive noget af følgende:
  - IP-adresse
  - undernetmaske
  - standard-gatewayadresse
  - hardwareadresse (MAC-adresse)

  Dette installationsprogram understøtter ikke installation af printere eller oprettelse af printerobjekter på Novell-servere. Det understøtter kun netværksinstallation i direkte modus mellem denne Windows-computer og en printer. Hvis du vil installere en printer eller oprette objekter på en Novell-server, skal du bruge et andet program, f.eks. Web Jetadmin, guiden Installation af HP-netværksprinter eller et Novell-program som NWadmin.

#### Yderligere oplysninger:

Ordliste over termer i forbindelse med netværksudskrivning