### A vezeték nélküli beállítások kézi módosítása

A nyomtató telepítővarázslója csak akkor folytathatja működését, ha a vezeték nélküli számítógép közvetlen kommunikációra képes a nyomtatóval. Ezért ideiglenesen meg kell változtatni a számítógép konfigurációját, hogy az megfeleljen a nyomtatószerver vezeték nélküli hálózati beállításainak. Erre a célra alkalmasak a számítógép vezeték nélküli hálózati csatolókártyájához kapott konfigurációs segédprogramok. (Windows XP használata esetén a lenti megjegyzést is olvassa el.)

Az új HP nyomtatók bekapcsolásuk és inicializálásuk után az alábbi, gyári alapértelmezésű vezeték nélküli beállításokkal rendelkeznek. Módosítsa ezeknek megfelelően a számítógép vezeték nélküli beállításait:

- Kommunikációs mód: Ad hoc (peer-to-peer)
- Hálózat neve (SSID): hpsetup
- Biztonság: <letiltva>

> Megjegyzés: A hálózat nevében a kis- és nagybetűk eltérőnek számítanak. Ha „hpsetup” helyett „HPSETUP” nevet ad meg, nem tud majd kommunikálni a nyomtatóval.

Az új nyomtatókat csak a fenti vezeték nélküli hálózati beállításokkal rendelkező eszközök találják meg és tudnak velük kommunikálni.

Miután a nyomtató vezeték nélküli hálózati beállításainak megfelelően módosította a vezeték nélküli számítógép konfigurációját, kattintson a Következő gombra.

Megjegyzés: Windows XP operációs rendszer használata esetén a számítógép vezeték nélküli beállításait közvetlenül az XP rendszerből is módosíthatja, nincs szükség a vezeték nélküli hálózati kártya segédprogramjára. Ha hozzáférést szeretne a nyomtató alapértelmezett hálózatához („hpsetup”), akkor nyissa meg a „Vezeték nélküli hálózati kapcsolat – tulajdonságok” párbeszédpanelt, kattintson annak „Vezeték nélküli hálózat” lapján a „Speciális” gombra, válassza a „Csak számítógépek közötti (ad-hoc) hálózatok” lehetőséget, kattintson a „Bezárás”, majd a „Hozzáadás” gombra, a „Hálózat neve (SSID)” mezőbe írja be: „hpsetup”, és ellenőrizze, hogy ez a hálózatnév lett-e az „Előnyben részesített hálózatok” lista első eleme.

Áttekintés