### שינוי ידני של הגדרות תקשורת אלחוטית

לפני שאשף ההתקנה יוכל להמשיך בפעולתו, המחשב האלחוטי שלך חייב להיות בעל יכולת לתקשר באופן ישיר עם המדפסת. לפיכך, עליך לשנות באופן זמני את תצורת המחשב שלך, כך שתתאים להגדרות הרשת האלחוטית של שרת ההדפסה. כדי לעשות זאת, תוכך להשתמש בכלי העזר להגדרת התצורה, המסופקים עם כרטיס הממשק לרשת האלחוטית של המחשב שלך. (ראה גם מידע אודות השימוש ב-Windows XP, להלן).

כאשר מדפסת HP חדשה מופעלת ומאותחלת, יש לה את הגדרות ברירת המחדל של היצרן הבאות, עבור תקשורת אלחוטית.; שנה את הגדרות התקשורת האלחוטית של המחשב שלך, כך שיתאימו להגדרות אלה:

- מצב תקשורת: אד-הוק (תקשורת ישירה בין שני התקנים – Peer to Peer)
- שם רשת  (SSID)‌‏: hpsetup
- אבטחה: <מבוטל>

> הערה: שם הרשת הוא תלוי רישיות. אם תשתמש ב-"HPSETUP" במקום ב-"hpsetup", לא תוכל לתקשר עם המדפסת.

מדפסת חדשה מסוגלת לזהות ולתקשר רק עם התקנים שיש להם הגדרות רשת אלחוטית אלה.

לאחר ששינית את הגדרות תצורת המחשב האלחוטי שלך, כך שיתאימו להגדרות הרשת האלחוטית של המדפסת, לחץ על הבא.

הערה: אם אתה משתמש במערכת הפעלה מסוג Windows XP, תוכל לשנות את הגדרות האלחוט של המחשב שלך, ישירות מתוך מערכת ההפעלה, במקום להשתמש בתוכנת העזר של כרטיס הרשת האלחוטית. כדי לקבל גישה לרשת ברירת המחדל של המדפסת ("hpsetup"), עליך לעבור למסך הדו-שיח "מאפייני חיבור רשת אלחוטית", לבחור בכרטיסיה "רשתות אלחוטיות", ללחוץ על הלחצן "מתקדם", לבחור "רשתות מחשב-למחשב (אד-הוק) בלבד", ללחוץ "סגור", ללחוץ "הוסף", להיכנס אל "hpsetup" בתיבה "שם רשת (SSID)", ולוודא ש-"hpsetup" הוא הערך הראשון ברשימה "רשות מועדפות".

סקירה