### אפשרויות הגדרת תצורת רשת

במסך זה, קיימות שתי אפשרויות:

- הגדר עבורי את תצורת הגדרות הרשת. בחר באפשרות זו אם ברצונך שאשף ההתקנה של המדפסת יגדיר את תצורת שרת ההדפסה HP Jetdirect לעבודה ברשת. אפשרות זו נתמכת עבור הפרוטוקולים TCP/IP וכן IPX/SPX. אם שני הפרוטוקולים מותקנים במחשב, האשף יבחר במתאים ביותר.

  לאחר בחירה באפשרות הגדר עבורי את תצורת הגדרות הרשת, יוצג מסך אישור שמאפשר להציג את ההגדרות האוטומטיות של התצורה.

  בנוסף, ניתנת האפשרות להדפיס עמוד ניסיון שמציג שתי הגדרות: הדפס עמוד ניסיון בסיום אשף זה (האפשרות תינתן במסך האחרון של האשף), או הדפס עמוד ניסיון של Jetdirect על-ידי לחיצה על לחצן התצורה (ניסיון) שעל שרת המדפסת.

  בהתאם לפרוטוקול שבשימוש, אשף התקנת המדפסת יגדיר את התצורה של הפריטים הבאים:

  - TCP/IP (מצב ישיר):
    לשרת ההדפסה Jetdirect יוקצו כתובת IP, מסכת רשת-משנה וכתובת שער ברירת מחדל. אם לשרת ההדפסה Jetdirect לא הוקצתה עדיין כתובת IP, כתובת ה- IP שלו תהיה 169.254.x.x (כאשר x מייצג מספר שתצורתו מוגדרת אוטומטית). טווח זה נקרא טווח APIPA (Automatic Private IP Address - כתובת IP פרטית אוטומטית). תצורה זו תישמר בשרת ההדפסה Jetdirect והתוכנה תשתמש במידע זה כדי ליצור במחשב יציאה עבור מדפסת זו.
  - IPX (מצב ישיר):
    ערכי כתובת חומרה (כתובת MAC) וכן מספר רשת IPX
    (IPX Network Number) שזוהו על-ידי כרטיס ה- Jetdirect ישמשו כדי ליצור במחשב יציאה עבור מדפסת (או מכשיר משולב) זו.
- תן לי להגדיר את תצורת הגדרות הרשת בעצמי. בחר באפשרות זו אם ברצונך לציין הגדרות תצורה עבור שרת ההדפסה Jetdirect. תתבקש לספק חלק מהפרטים הבאים או את כולם:
  - כתובת IP
  - מסכת רשת משנה
  - כתובת שער ברירת מחדל
  - כתובת חומרה (כתובת MAC)

  תוכנת התקנה זו אינה תומכת בהתקנת מדפסת או ביצירת אובייקט מדפסת בשרתי Novell. היא תומכת רק בהתקנת רשת ישירה בין מחשב Windows זה לבין מדפסת. כדי להתקין את המדפסת וליצור אובייקטים בשרת Novell, השתמש בכלי שירות אחר כגון Web Jetadmin, HP Install Network Printer Wizard, או בכלי שירות של Novell כגון Nwadmin.

#### לקבלת מידע נוסף:

מילון מונחי הדפסה ברשת