### Určte tlačiareň

Ak chcete nastaviť sieťovú tlač, najprv je nutné určiť v sieti tlačiareň, ktorú chcete používať na tlač. Táto obrazovka vyžaduje zvolenie jedného z nasledujúcich spôsobov hľadania tlačiarní:

- Vybrať zo zoznamu zistených tlačiarní. Tlačiareň je možné vybrať v zozname tlačiarní zistených v miestnej sieti. Po kliknutí na tlačidlo Ďalej nástroj zaháji hľadanie sieťových tlačiarní a po skončení ich zobrazí v zozname. Zo zoznamu je možné vybrať požadovanú tlačiareň.
- Určiť tlačiareň podľa jej adresy. Tlačiarne je možné hľadať aj pomocou ich adries. Po kliknutí na tlačidlo Ďalej sa zobrazí výzva, aby ste určili tlačiareň podľa hardvérovej adresy LAN, adresy IP, názvu hostiteľa IP alebo adresy IPX.

#### Ďalšie informácie:

Glosár pojmov sieťovej tlače