### Fundne printere

På skærmbilledet Fundne printere vises alle printere (eller multifunktionsenheder), der er registreret på det lokale netværk. Vælg den ønskede printer fra listen, og klik på Næste.

Hvis den ønskede printer ikke vises, skal du gøre ét af følgende:

- Klik på knappen Søg igen, eller
- Klik på knappen Annuller for at afslutte. Kør derefter installationsguiden igen.

Bemærk! Hvis du vil konfigurere printere, der ikke findes på det lokale netværk, skal du se Tilføjelse af printere på store IP-netværk.

Printere på listen er identificeret af følgende felter. Hardwareadressen kan være den nemmeste måde at identificere printeren på:

Model | Identificerer printermodellen (f.eks. HP LaserJet 5000 series). Der står Ukendt, hvis modellen ikke kunne identificeres, hvis printeren er slukket, eller hvis der ikke er tilsluttet en printer. Ved eksterne HP Jetdirect-printerservere vises følgende, hvis en printer er tilsluttet, men ikke kunne identificeres: Parallel: Centronics-printer/plotter USB (envejs): Ekstern envejs-enhed USB (tovejs): Ekstern tovejs-enhed
Hardwareadresse | (også kaldet en stationsadresse eller MAC-adresse). Identificerer enheden entydigt på det lokale netværk. For HP-printere og eksterne HP Jetdirect-printerservere, der har flere printerporte, kan der tilføjes et portnummer (Port 1, Port 2, Port 3). Denne adresse er vist på printserverens konfigurationsside (testside).
IP-adresse | (Internetprotokol) Identificerer entydigt en enhed på et TCP/IP-netværk og tildeles af en netværksadministrator. Når en HP Jetdirect-printserver er tændt og ikke er konfigureret med en gyldig IP-adresse inden for to minutter, tildeles der automatisk en standard-IP-adresse (192.0.0.192). Denne standard-IP-adresse er ikke en gyldig adresse, men den kan bruges til at identificere en ny printer. Hvis der er flere printere med standardadressen, kan du kontrollere hardwareadressen for at identificere den korrekte printer.

Bemærk! Hvis indholdet af et felt afkortes, og du vil se hele feltet, skal du justere feltbredden. Du kan skalere ved at anbringe markøren på grænsen af feltoverskriften og derefter klikke og trække.

Hvis du vil have oplysninger om udskrivning af en netværkskonfigurationsside, skal du se den dokumentation, der fulgte med printeren.

Hvis en valgt printer er beskyttet af et SNMP-gruppenavn eller en Jetdirect-adgangskode, bliver du bedt om gruppenavnet eller adgangskoden. Hvis indtastningen er ugyldig, kan du ikke installere printeren ved hjælp af denne guide.

#### Yderligere oplysninger:

Ordliste over termer i forbindelse med netværksudskrivning