### พบเครื่องพิมพ์

หน้าจอ พบเครื่องพิมพ์ จะแสดงรายชื่อเครื่องพิมพ์ทั้งหมด (หรืออุปกรณ์หลายฟังก์ชัน) ที่ค้นพบในเครือข่าย เลือกเครื่องพิมพ์ที่ต้องการจากรายชื่อและคลิก ถัดไป

หากเครื่องพิมพ์ที่ต้องการไม่มีอยู่ในรายการ ให้ลองทำดังนี้:

- คลิกที่ปุ่ม ค้นหาซ้ำ หรือ
- คลิกปุ่ม ยกเลิก เพื่อออกจากโปรแกรม จากนั้นให้เรียกใช้โปรแกรมติดตั้งซ้ำอีกครั้ง

หมายเหตุ: ในการตั้งค่าเครื่องพิมพ์ที่ไม่ได้อยู่ในเครือข่ายท้องถิ่น ดูที่ การเพิ่มเครื่องพิมพ์เข้าในเครือข่าย IP ขนาดใหญ่

เครื่องพิมพ์ในรายการจะระบุโดยฟีลด์ต่อไปนี้ แอดเดรสฮาร์ดแวร์จะเป็นวิธีที่ง่ายที่สุดในการระบุเครื่องพิมพ์

รุ่น | ระบุรุ่นเครื่องพิมพ์ (ตัวอย่างเช่น HP LaserJet 5000 Series)คำว่า ไม่รู้จัก จะปรากฏขึ้น หากระบบไม่ทราบรุ่น เครื่องพิมพ์ปิดอยู่ หรือหากไม่มีเครื่องพิมพ์ต่ออยู่ สำหรับเซิร์ฟเวอร์พิมพ์ภายนอกของ HP Jetdirect หากมีเครื่องพิมพ์ต่อเชื่อมอยู่ แต่ไม่สามารถระบุเครื่องพิมพ์ได้ หน้าจอจะแสดงดังนี้ อุปกรณ์คู่ขนานเครื่องพิมพ์ Centronics/Plotter USB (ทิศทางรวม) - อุปกรณ์รอบนอกแบบทิศทางรวม USB (ทิศทางคู่) - อุปกรณ์รอบนอกแบบทิศทางคู่
แอดเดรสฮาร์ดแวร์ | (บางครั้งเรียกว่าแอดเดรสสเตชั่น หรือแอดเดรส MAC) ระบุหมายเลขเฉพาะของอุปกรณ์บนเครือข่ายท้องถิ่น สำหรับเครื่องพิมพ์ HP และเซิร์ฟเวอร์พิมพ์ HP Jetdirect ภายนอก ซึ่งมีพอร์ทเครื่องพิมพ์หลายพอร์ท อาจตามด้วยหมายเลขพอร์ท (พอร์ท 1, พอร์ท 2, พอร์ท 3) แอดเดรสนี้จะแสดงไว้ในหน้า (ทดสอบ) การกำหนดค่าของเซิร์ฟเวอร์พิมพ์
แอดเดรส IP | (โปรโตคอลอินเตอร์เน็ต) จะระบุหมายเลขเฉพาะของอุปกรณ์บนเครือข่าย TCP/IP ซึ่งกำหนดโดยผู้บริหารเครือข่าย เมื่อเปิดเครื่องเซิร์ฟเวอร์พิมพ์ HP Jetdirect และไม่ได้กำหนดแอดเดรส IP ที่ถูกต้องภายในสองนาที เครื่องจะกำหนดแอดเดรส IP เริ่มต้นให้โดยอัตโนมัติ (192.0.0.192) แอดเดรส IP เริ่มต้นนี้ไม่ใช่แอดเดรสที่ถูกต้อง แต่สามารถใช้เพื่อระบุเครื่องพิมพ์ใหม่ได้ หากมีเครื่องพิมพ์หลายเครื่องซึ่งใช้แอดเดรสเริ่มต้น ให้ตรวจสอบแอดเดรสฮาร์ดแวร์เพื่อระบุเครื่องพิมพ์ที่ถูกต้อง

หมายเหตุ: หากช่องข้อมูลถูกย่อไว้ และท่านต้องการดูรายละเอียดทั้งหมดในช่อง ให้ปรับขนาดความกว้างของช่อง ในการปรับขนาด ให้วางเคอร์เซอร์ที่ขอบของหัวข้อช่อง แล้วคลิกและลาก

โปรดดูคำแนะนำเกี่ยวกับการพิมพ์หน้าการกำหนดค่าของเครือข่ายในเอกสารที่มาพร้อมกับเครื่องพิมพ์

หากเครื่องพิมพ์ที่เลือกไว้มีการป้องกันโดยชื่อ SNMP Community หรือรหัสผ่าน Jetdirect ท่านจะได้รับการเตือนให้ป้อนชื่อ Community หรือรหัสผ่าน หากค่าที่ท่านป้อนไม่ถูกต้อง ท่านจะไม่สามารถติดตั้งเครื่องพิมพ์โดยใช้ตัวช่วยการติดตั้งนี้ได้

#### หากต้องการข้อมูลเพิ่มเติม ดูที่

อภิธานศัพท์เกี่ยวกับการพิมพ์ผ่านเครือข่าย