### Kirjoitinta ei löydy

Ohjattu kirjoittimen asennusohjelma ei saa yhteyttä kirjoittimeen.

Jos tietokoneelle on aktivoitu palomuuri, se voi aiheuttaa sen, että asennusohjelma ei havaitse kirjoitinta. Poista tietokoneella oleva palomuuri käytöstä ennen asennuksen jatkamista.

Jos käytössä on palomuuri (esimerkiksi ZoneAlarm©, BlackICE©, Sygate Security Agent© tai Norton Personal Firewall©), ohjeet sen poistamiseksi käytöstä ovat palomuuriohjelman käyttöoppassa.

Kun palomuuriohjelmisto on poistettu käytöstä, HP suosittelee, että asennat tietokoneeseen:

- laitteen, joka huolehtii palomuurisuojauksesta Internetin ja tietokoneen välillä, esimerkiksi yhdyskäytävän.
- ajan tasalla olevan virustorjuntaohjelman.

Yleisiä tietoliikenteen vianmääritystietoja on kirjoittimen käyttöoppaissa sekä tuki-web-sivustossa osoitteessa http://www.hp.com/support.

Palomuurit aiheuttavat usein tiedonsiirto-ongelmia. Jos palomuuri on käytössä verkkoon liitetyssä tietokoneessa, saattaa ilmetä seuraavia ongelmia:

Ohjelmiston asennuksen aikana:

- HP-kirjoittimen asennusohjelma ei löydä HP-kirjoitinta verkosta. Virheilmoitus ilmoittaa, että asennusohjelma ei löytänyt verkosta kirjoittimia. Voit estää ongelman poistamalla palomuurin väliaikaisesti käytöstä HP-kirjoittimen ohjelmistoasennuksen ajaksi. Palomuurin käytöstä poistamisohjeet ovat palomuurin käyttöoppaissa.

Ohjelmiston asennuksen jälkeen:

- Jos HP-kirjoittimen IP-osoite muuttuu, tietokoneen ja HP-kirjoittimen välinen yhteys ei toimi. Kaikki tulostus-, skannaus-, tietokonefaksi- ja kuvansiirtotyöt epäonnistuvat ja saat ilmoituksen, että HP-kirjoittimeen ei saada yhteyttä. Kotiverkossa on täysin normaalia, että IP-osoite muuttuu silloin tällöin. Jos palomuuriohjelmisto ei ole käytössä, uusi osoite lähetetään tietokoneeseen, jolloin tietokoneen ja HP-kirjoittimen välinen yhteys toimii taas. Voit estää tämän ongelman poistamalla palomuurin käytöstä tai valitsemalla kiinteän IP-osoitteen, jos verkkoasiat ovat sinulle tuttuja. Kiinteän IP-osoitteen määrittämisohjeita on HP:n web-sivustossa osoitteessa http://www.hp.com/support.
- Jos käytössäsi on HP:n all-in-one-laite, et voi siirtää tiedostoja tietokoneeseen all-in-one-laitteen muistikorttipaikkojen avulla. Tämä johtuu siitä, että valokuvakortin tiedostoja ei voida käyttää verkkoasemalta tai kuvankäsittelyohjelmasta.

Internet-yhteyden palomuurin (ICF) poistaminen käytöstä Windows XP:ssä:

1. Valitse näytön alaosassa olevasta tehtäväpalkista Käynnistä ja valitse valikosta sitten Ohjauspaneeli.
2. Valitse Verkko- ja Internet-yhteydet. (Jos Verkko- ja Internet-yhteydet -vaihtoehtoa ei ole näkyvissä, valitse Ohjauspaneeli-ikkunan vasemmasta laidasta kohta Vaihda luokiteltuun näkymään.)
3. Valitse Verkkoyhteydet.
4. Napsauta hiiren kakkospainikkeella yhteyttä, jonka Internet-yhteyden palomuurin haluat poistaa käytöstä (Puhelinverkko, LAN tai Nopea yhteys) ja valitse pikavalikosta sitten Ominaisuudet.
5. Poista Suojaa tätä tietokonetta ja verkkoa -asetuksen valinta Lisäasetukset-välilehden Internet-yhteyden palomuuri -kohdasta. Nyt Windows XP:n palomuuri on poistettu käytöstä.
6. Jatka kirjoittimen asennusta valitsemalla ohjatussa asennuksessa vaihtoehto Seuraava.
7. Voit ottaa Internet-yhteyden palomuurin käyttöön kirjoittimen asentamisen jälkeen siirtymällä Suojaa tätä tietokonetta ja verkkoa -asetuksen kohtaan edellä olevien ohjeiden mukaisesti. Palauta sen jälkeen Suojaa tätä tietokonetta ja verkkoa -asetuksen valinta.