### זוהתה חומת אש

אשף ההתקנה אינו מצליח ליצור תקשורת עם המדפסת.

אם הופעלה חומת האש במחשב זה, ייתכן שהדבר מונע מתוכנית ההתקנה לזהות את המדפסת. לפני שתמשיך בהתקנה, השבת באופן זמני את חומת האש במחשב.

אם מופעלת חומת האש במחשב (כגון ZoneAlarm©, BlackICE©, ©Sygate Security Agent ו-Norton Personal Firewall©‎ וכד'), עיין בתיעוד של ספק חומת האש לקבלת הוראות כיצד להשבית את חומת האש.

כאשר תוכנת חומת האש מושבתת, HP ממליצה שהפריטים הבאים יותקנו במחשב:

- התקן חומרה המספק הגנת חומת האש בין האינטרנט למחשב, כגון gateway (שער).
- תוכנית לזיהוי וירוסים מעודכנת.

למידע כללי אודות איתור תקלות תקשורת, אנא עיין בתיעוד המצורף למדפסת ובקר באתר התמיכה באינטרנט בכתובת http://www.hp.com/support.

מוצרי חומת האש גורמים לעיתים תקלות בתקשורת. במידה שחומת אש מופעלת במחשב המחובר לרשת, עלולות להתרחש הבעיות הבאות:

בזמן התקנת תוכנה:

- המתקין של מדפסת HP לא יהיה מסוגל לאתר את מדפסת HP ברשת. הודעת שגיאה תציין כי ההתקנה לא הצליחה לאתר מדפסות כלשהן ברשת. כדי למנוע בעיה זו, השבת באופן זמני את חומת האש בזמן התקנת התוכנה של מדפסת HP. היוועץ בתיעוד היצרן של מערכת חומת האש שברשותך, לקבלת הנחיות להשבתה זמנית.

לאחר התקנת תוכנה:

- אם כתובת ה-IP של מדפסת HP משתנה, המחשב שלך לא יוכל לתקשר איתה. כל ההעברות של עבודות הדפסה, סריקה, משלוח פקס ותמונות, לא יצליחו, וסטטוס המוצר יציין כי מדפסת HP אינה מחוברת. בסביבת עבודה של רשת ביתית, שינויים בכתובת IP הם עניין שגרתי יותר. אם תוכנת חומת האש אינה פעילה, הכתובת החדשה נשלחת למחשב, אשר מאפשר לתקשורת להימשך בין המחשב לבין המדפסת. כדי למנוע מצב זה, השבת את חומת האש, או לחילופין, אם הנך משתמש מנוסה, בעל היכרות עם נושאי רשת, נסה לעבור לכתובת IP סטטית. לקבלת הצעות בנושא הגדרת התצורה של המדפסת לכתובת IP סטטית, עיין באתר האינטרנט של HP בכתובת http://www.hp.com/support.
- אם ברשותך HP all-in-one, לא תוכל להשתמש בחריצי כרטיס הזיכרון בהתקן HP all-in-one, לצורך העברת קבצים למחשב שלך. זאת כיוון שהקבצים בכרטיס הצילום לא יהיו נגישים מכונן הרשת הממופה, או מתוכנת העברת התמונות.

השבתה של שרת חומת האש של חיבור לאינטרנט (ICF) במערכת Windows XP:

1. בשורת המשימות בתחתית המסך, לחץ על התחל ולאחר מכן לחץ על לוח הבקרה.
2. לחץ על הקטגוריה חיבורי רשת ואינטרנט (אם הקטגוריה חיבורי רשת ואינטרנט אינה גלויה, לחץ על עבור לתצוגת קטגוריות בתוך לוח הבקרה, בצד ימין של חלון לוח הבקרה.)
3. לחץ על חיבורי רשת.
4. לחץ באמצעות לחצן העכבר הימני על החיבור הרלוונטי - חיבור בחיוג, רשת תקשורת מקומית או אינטרנט במהירות גבוהה - שבו אתה משתמש לצורך התחברות לאינטרנט ולאחר מכן לחץ על מאפיינים מתפריט ההקשר.
5. בכרטיסיה מתקדם, תחת שרת חומת האש של חיבור לאינטרנט, בטל את הבחירה או בטל את הגן על המחשב או על הרשת שלי, ולאחר מכן לחץ על אישור. חומת האש של Windows XP הושבת.
6. לחץ על הבא באשף ההתקנה, כדי להמשיך בהתקנת המדפסת.
7. כדי להפעיל את שרת חומת האש של חיבור לאינטרנט מרגע שהמדפסת מותקנת, פעל על-פי השלבים מעלה, עד לאפשרות הגן על המחשב או על הרשת שלי. לאחר מכן סמן מחדש את האפשרות הגן על המחשב או על הרשת שלי.