### Εκτυπωτές που βρέθηκαν

Στην οθόνη Εκτυπωτές που βρέθηκαν εμφανίζεται λίστα με όλους τους εκτυπωτές (ή τις πολυλειτουργικές συσκευές) που εντοπίστηκαν στο τοπικό δίκτυο. Επιλέξτε τον εκτυπωτή που θέλετε από τη λίστα και κάντε κλικ στο κουμπί Επόμενο.

Εάν δεν εμφανίζεται στη λίστα ο εκτυπωτής που θέλετε, δοκιμάστε ένα από τα παρακάτω:

- Κάντε κλικ στο κουμπί Επανάληψη αναζήτησης ή
- Κάντε κλικ στο κουμπί Άκυρο για έξοδο και επαναλάβετε τη χρήση του οδηγού.

Σημείωση: Για τη ρύθμιση εκτυπωτών που δεν βρίσκονται στο τοπικό δίκτυο, ανατρέξτε στην Προσθήκη εκτυπωτών σε μεγάλα δίκτυα IP.

Οι εκτυπωτές της λίστας αναγνωρίζονται μέσω των ακόλουθων πεδίων. Η διεύθυνση υλικού είναι μάλλον ο ευκολότερος τρόπος για την αναγνώριση ενός εκτυπωτή:

Μοντέλο | Αναγνωρίζει το μοντέλο του εκτυπωτή (για παράδειγμα, HP LaserJet 5000 Series). Εμφανίζεται το στοιχείο Άγνωστο, εάν δεν στάθηκε δυνατό να αναγνωριστεί το μοντέλο, εάν ο εκτυπωτής είναι σβηστός ή εάν δεν υπάρχει συνδεδεμένος εκτυπωτής. Στους εξωτερικούς διακομιστές εκτύπωσης Jetdirect της HP, εμφανίζονται τα ακόλουθα, εάν υπάρχει μεν συνδεδεμένος εκτυπωτής, αλλά δεν μπορεί να αναγνωριστεί: Παράλληλη: Εκτυπωτής/σχεδιαστής Centronics USB (μονής κατεύθυνσης): Περιφερειακό μονής κατεύθυνσης USB (διπλής κατεύθυνσης): Περιφερειακό διπλής κατεύθυνσης
Διεύθυνση υλικού | (Ονομάζεται επίσης διεύθυνση σταθμού ή διεύθυνση MAC). Αναγνωρίζει με μοναδικό τρόπο μια συσκευή στο τοπικό δίκτυο. Στους εκτυπωτές της HP και στους εξωτερικούς διακομιστές εκτύπωσης Jetdirect της HP που διαθέτουν πολλές θύρες εκτυπωτή, μπορεί να προσαρτηθεί ένας αριθμός θύρας (Θύρα 1, Θύρα 2, Θύρα 3). Αυτή η διεύθυνση εμφανίζεται στη λίστα της σελίδας ρυθμίσεων (δοκιμαστική σελίδα) του διακομιστή εκτύπωσης.
Διεύθυνση IP | (Internet Protocol) (Πρωτόκολλο Internet) Αναγνωρίζει με μοναδικό τρόπο κάθε συσκευή σε ένα δίκτυο TCP/IP και εκχωρείται από το διαχειριστή του δικτύου. Εάν ένας διακομιστής εκτύπωσης Jetdirect της HP τεθεί σε λειτουργία και δεν διαμορφωθεί με μια έγκυρη διεύθυνση IP εντός δύο λεπτών, εκχωρείται αυτομάτως η προεπιλεγμένη διεύθυνση IP (192.0.0.192). Η προεπιλεγμένη διεύθυνση IP δεν είναι έγκυρη διεύθυνση, αλλά μπορεί να χρησιμοποιηθεί για την αναγνώριση ενός καινούργιου εκτυπωτή. Εάν υπάρχουν πολλοί εκτυπωτές με την προεπιλεγμένη διεύθυνση, ελέγξτε τη διεύθυνση υλικού για να κάνετε αναγνώριση του σωστού εκτυπωτή.

Σημείωση: Εάν μια καταχώρηση πεδίου δεν εμφανίζεται ολόκληρη και θέλετε να δείτε ολόκληρο το πεδίο, μπορείτε να μεταβάλετε το πλάτος του πεδίου. Για να μεταβάλετε το μέγεθος του πεδίου, τοποθετήστε το δείκτη στο όριο της επικεφαλίδας του πεδίου και, στη συνέχεια, κάντε κλικ και σύρετε.

Για οδηγίες σχετικά με την εκτύπωση μιας σελίδας ρυθμίσεων δικτύου, ανατρέξτε στην τεκμηρίωση που συνοδεύει τον εκτυπωτή.

Εάν ο επιλεγμένος εκτυπωτής προστατεύεται από όνομα κοινότητας SNMP ή από κωδικό πρόσβασης Jetdirect, θα σας ζητηθεί να δώσετε το όνομα κοινότητας ή τον κωδικό πρόσβασης. Εάν η καταχώρησή σας δεν είναι έγκυρη, δεν θα μπορέσετε να εγκαταστήσετε τον εκτυπωτή χρησιμοποιώντας το συγκεκριμένο οδηγό.

#### Για περισσότερες πληροφορίες:

Γλωσσάριο όρων εκτύπωσης μέσω δικτύου