### Indstilling af netværkskommunikationsmodus

Efter du har identificeret din printer, skal du specificere en kommunikationsmodus til printeren og opstille de relevante netværksparametre for den pågældende modus.

Bemærk! Installationsprogrammet vil registrere dine systemindstillinger og vil prøve at give en anbefalet kommunikationsmodus, men du kan vælge en anden modus, hvis du ønsker det. Det er kun gyldige valgmuligheder, som vil blive vist. Parameterværdier, som du tildeler, konfigureres ikke på printeren, førend du er færdig med installationen.

- Windows TCP/IP. Hvis du vil bruge denne printer på et TCP/IP-netværk, skal printeren konfigureres med gyldige TCP/IP-parametre. Dine valgmuligheder er afhængige af de TCP/IP-indstillinger, som registreres.

  - Hvis printeren ikke har gyldige TCP/IP-indstillinger:
    Indtast en gyldig IP-adresse til printeren, en gyldig undernetmaske og en gyldig IP-adresse til gateway'en i de felter, som stilles til rådighed. Du bør rådføre dig med netværksadministratoren, før du tildeler værdier.

    Klik på Foreslå indstillinger for automatisk at få TCP/IP-parametre indført af installationsprogrammet.

    Marker afkrydsningsfeltet med standardportnavnet (Windows NT, 2000 og XP) Afkryds dette felt for at bruge standardportindstillingerne til printeren. Hvis dette afkrydsningsfelt ikke markeres, er dialogboksen Portnavn det næste skærmbillede i guiden efter skærmbilledet Indstilling af netværkskommunikationsmodus.

    ADVARSEL! Hvis printeren skal være forbundet med andre netværk, vil de TCP/IP-indstillinger, som programmet foreslår, måske ikke være globalt unikke og kan derfor skabe konflikt med andre enheder. Vær forsigtig, når der tilsluttes til andre TCP/IP-netværk.

  - Hvis printeren allerede har gyldige TCP/IP-indstillinger:
    De aktuelle TCP/IP-indstillinger vil blive vist. Hvis du vil ændre værdierne, skal du klikke på Skift indstillinger.

    ADVARSEL! Ændring af gyldige TCP/IP-indstillinger kan forhindre, at andre brugere får adgang. Rådfør dig med netværksadministratoren, før du ændrer gyldige indstillinger.

    Bemærk! Hvis TCP/IP-parametrene er blevet beskyttet med en adgangskode af styringssoftwaren (såsom HP Web Jetadmin), vil knappen Skift indstillinger være deaktiveret.

- Windows IPX/SPX. Windows IPX/SPX-kommunikationsmodusen gør sig gældende for Windows-netværk, som bruger IPX-protokollen. Til denne kommunikationsmodus er der ikke nogen påkrævede parameterindstillinger. Klik på Næste for at fortsætte.

  Marker afkrydsningsfeltet med standardportnavnet (kun Windows NT, 2000 og XP). Afkryds dette felt for at bruge standardportindstillingerne til printeren. Hvis dette afkrydsningsfelt ikke markeres, er dialogboksen Portnavn det næste skærmbillede i guiden efter skærmbilledet Indstilling af netværkskommunikationsmodus.

#### Yderligere oplysninger:

Ordliste over termer i forbindelse med netværksudskrivning