### การค้นหาการตั้งค่าของเครือข่ายไร้สาย

โปรดลองปฏิบัติตามคำแนะนำเหล่านี้ หากท่านต้องการข้อมูลต่อไปนี้:

- ชื่อเครือข่าย (SSID)
- โหมดการสื่อสาร: เครือข่ายไร้สาย (โครงสร้างภายใน) หรือเครือข่ายแบบเชื่อมต่ออุปกรณ์เข้ากับอุปกรณ์ (เครือข่ายเฉพาะกิจ)
- ต้องการทราบว่ามีการใช้การป้องกันแบบไร้สาย เช่น WEP หรือ WPA-ส่วนบุคคล หรือไม่

##### จุดเชื่อมต่อไร้สาย (WAP)

หากเครือข่ายของท่านใช้ จุดเชื่อมต่อไร้สาย (WAP) เช่น ฮับของเครือข่ายไร้สาย เราเตอร์ หรือ เกทเวย์ ขอแนะนำให้ท่านใช้ยูทิลิตี้การกำหนดค่า WAP เพื่อค้นหาการตั้งค่าไร้สาย

โปรดอ่านคำแนะนำเกี่ยวกับยูทิลิตี้การกำหนดค่า WAP จากเอกสารของผู้ผลิต

##### การ์ด LAN แบบไร้สาย

หากท่านใช้การ์ด LAN แบบไร้สายกับเครื่อง PC หรือคอมพิวเตอร์แบบพกพา ท่านสามารถใช้ยูทิลิตี้ของการ์ดเพื่อค้นหาการตั้งค่าระบบไร้สาย ท่านสามารถเข้าใช้ยูทิลิตี้ของการ์ดโดยเข้าสู่ Control Panel ของระบบ Windows ทางไอคอนบนเดสก์ทอป หรือไอคอนใน System Tray

โปรดอ่านเอกสารของการ์ด LAN ไร้สาย เพื่อดูคำแนะนำเกี่ยวกับการใช้ยูทิลิตี้ของการ์ด หรือเข้าสู่เว็บไซต์ของผู้ผลิต

คำแนะนำ: การ์ด LAN อาจมี โปรไฟล์ของเครือข่ายไร้สาย ได้หลายโปรไฟล์ โปรดเลือกโปรไฟล์ที่ถูกต้องสำหรับเครือข่ายไร้สาย