### Verkkokokoonpanon asetukset

Tässä näytössä sinulla on kaksi vaihtoehtoa:

- Määritä verkkoasetukset puolestani. Valitse tämä vaihtoehto, jos haluat ohjatun kirjoittimen asennuksen määrittävän HP Jetdirect \n-tulostuspalvelimen automaattisesti verkkotyöskentelyyn. Tätä tuetaan sekä TCP/IP- että IPX/SPX-protokollissa. Jos kumpikin protokolla on asennettu tietokoneeseen, ohjattu toiminto valitsee sopivamman.

  Kun olet valinnut Määritä verkkoasetukset puolestani, näyttöön tulee vahvistusnäyttö, josta voit tarkistaa automaattiset asetukset.

  Voit myös tulostaa testisivun, jossa näkyy kaksi asetusta: tulosta testisivu ohjatun asennuksen lopussa (saat tämän vaihtoehdon asennuksen viimeisessä näytössä) tai tulosta Jetdirect-testisivu painamalla tulostuspalvelimen asetus (testi) -painiketta

  Käyttämäsi protokollan mukaan ohjattu kirjoittimen asennus määrittää seuraavat asiat:

  - TCP/IP (suora tila):
    Jetdirect-tulostuspalvelimelle määritetään IP-osoite, aliverkon peite ja oletusyhdyskäytävän osoite. Jos Jetdirect-tulostuspalvelimelle ei ole jo määritetty IP-osoitetta, sen IP-osoitteeksi tulee 169.254.x.x (jossa x on automaattisesti määritetty numero). Tätä kutsutaan APIPA (Automatic Private IP Address) -alueeksi. Tämä asetus tallennetaan Jetdirect-tulostuspalvelimeen, ja ohjelmisto käyttää näitä tietoja luodessaan tietokoneeseesi portin tälle kirjoittimelle.
  - IPX (suora tila):
    Jetdirect-kortin havaitsemia laiteosoitetta (MAC-osoite) ja IPX-verkon numeroa käytetään luotaessa tietokoneellesi portti tälle kirjoittimelle (tai monitoimilaitteelle).
- Haluan määrittää verkkoasetukset itse. Valitse tämä vaihtoehto, jos haluat määrittää Jetdirect-tulostuspalvelimen asetukset itse. Sinulta kysytään seuraavia asioita:
  - IP-osoite
  - aliverkon peite
  - oletusyhdyskäytäväosoite
  - laiteosoite (MAC-osoite)

  Tämä asennusohjelma ei tue kirjoittimen asennusta tai kirjoitinobjektin luomista Novell-palvelimiin. Se tukee ainoastaan suoratilaverkkoasennusta tämän Windows-tietokoneen ja kirjoittimen välillä. Jos haluat asentaa kirjoittimen ja luoda objekteja Novell-palvelimella, käytä toista apuohjelmaa, esimerkiksi Web Jetadmin- tai HP:n ohjattu verkkoasennus -ohjelmaa tai Novellin NWadmin-apuohjelmaa.

#### Lisätietoja:

Verkkotulostussanasto