### Velge kommunikasjonsmodus for nettverket

Når du har identifisert skriveren, må du angi en kommunikasjonsmodus for skriveren og angi aktuelle nettverksparametere for denne modusen.

Merk: Installasjonsprogrammet registrerer systeminnstillingene og anbefaler en kommunikasjonsmodus, men du kan velge en annen modus. Bare gyldige alternativer vises. Parameterverdiene du tilordner, konfigureres ikke på skriveren før du har fullført installeringen.

- TCP/IP i Windows. Hvis du skal bruke denne skriveren i et TCP/IP-nettverk, må skriveren konfigureres med gyldige TCP/IP-parametere. Hvilke alternativer du har, avhenger av hvilke TCP/IP-innstillinger som registreres.

  - Hvis skriveren ikke har gyldige TCP/IP-innstillinger:
    Angi en gyldig IP-adresse for skriveren, en gyldig delnettmaske og en gyldig IP-adresse for gatewayen i feltene som vises. Ta kontakt med nettverksadministratoren før du tilordner verdier.

    Klikk på Foreslå innstillinger hvis du vil at TCP/IP-parameterne skal angis automatisk.

    Bruk avmerkingsboksen for standard portnavn (Windows NT, 2000 og XP). Merk av i denne boksen for å bruke standard portinnstillinger for skriveren. Hvis det ikke er merket av i denne boksen, vises dialogboksen Portnavn etter dialogboksen Velg kommunikasjonsmodus for nettverket.

    OBS! Hvis skriveren skal kobles til andre nettverk, kan det hende at de foreslåtte TCP/IP-innstillingene ikke blir globalt entydige, slik at det kan oppstå konflikt med andre enheter. Vær forsiktig ved tilkobling til andre TCP/IP-nettverk.

  - Hvis skriveren allerede har gyldige TCP/IP-innstillinger:
    Gjeldende TCP/IP-innstillinger vil vises. Hvis du vil endre noen av verdiene, må du klikke på Endre innstillinger.

    OBS! Hvis du endrer gyldige TCP/IP-innstillinger, kan dette hindre at andre brukere får tilgang. Ta kontakt med nettverksadministratoren før du endrer gyldige innstillinger.

    Merk: Hvis TCP/IP-parameterne er passordbeskyttet av et administrasjonsprogram, for eksempel HP Web Jetadmin, blir knappen Endre innstillinger deaktivert.

- Windows IPX/SPX. Kommunikasjonsmodusen Windows IPX/SPX gjelder for Windows-nettverk som bruker IPX-protokoll. Det kreves ingen parameterinnstillinger for denne kommunikasjonsmodusen. Klikk på Neste for å fortsette.

  Bruk avmerkingsboksen for standard portnavn (bare Windows NT, 2000 og XP). Merk av i denne boksen for å bruke standard portinnstillinger for skriveren. Hvis det ikke er merket av i denne boksen, vises dialogboksen Portnavn etter dialogboksen Velg kommunikasjonsmodus for nettverket.

#### Mer informasjon:

Ordliste med terminologi for nettverksutskrift