### Ο εκτυπωτής δεν βρέθηκε

Ο οδηγός εγκατάστασης δεν μπορεί να επικοινωνήσει με τον εκτυπωτή.

Εάν σε αυτόν τον υπολογιστή έχει ενεργοποιηθεί τείχος προστασίας, ίσως δεν επιτρέπει στο πρόγραμμα εγκατάστασης να εντοπίσει τον εκτυπωτή. Απενεργοποιήστε προσωρινά το τείχος προστασίας σε αυτόν τον υπολογιστή πριν συνεχίσετε την εγκατάσταση.

Εάν έχετε ενεργοποιημένο ένα άλλο τείχος προστασίας (όπως το ZoneAlarm©, το BlackICE©, το Sygate Security Agent©, το Norton Personal Firewall©, κ.λπ.), ανατρέξτε στην τεκμηρίωση του προμηθευτή του για οδηγίες σχετικά με το πώς να το απενεργοποιήσετε.

Όταν απενεργοποιείται το τείχος προστασίας λογισμικού, η HP συνιστά ανεπιφύλακτα να εγκατασταθούν τα εξής στον υπολογιστή σας:

- Ένα τείχος προστασίας με τη μορφή συσκευής υλικού που παρέχει προστασία ανάμεσα στο Internet και τον υπολογιστή σας, όπως μια πύλη.
- Ένα ενημερωμένο πρόγραμμα προστασίας από ιούς.

Για γενικές πληροφορίες αντιμετώπισης προβλημάτων επικοινωνίας, ανατρέξτε στην τεκμηρίωση που συνοδεύει τον εκτυπωτή σας και επισκεφτείτε την τοποθεσία Web υποστήριξης, στη διεύθυνση http://www.hp.com/support.

Τα τείχη προστασίας δημιουργούν πολλές φορές προβλήματα επικοινωνίας. Εάν ένα τείχος προστασίας είναι ενεργοποιημένο σε έναν υπολογιστή συνδεδεμένο σε δίκτυο, μπορεί να προκύψουν τα εξής προβλήματα:

Κατά τη διάρκεια της εγκατάστασης λογισμικού:

- Το πρόγραμμα εγκατάστασης εκτυπωτή της HP δεν θα μπορέσει να εντοπίσει τον εκτυπωτή HP στο δίκτυο. Θα εμφανιστεί ένα μήνυμα σφάλματος που θα σας ενημερώνει ότι το πρόγραμμα εγκατάστασης δεν εντόπισε κανέναν εκτυπωτή στο δίκτυο. Για να αποφύγετε αυτό το πρόβλημα, απενεργοποιήστε προσωρινά το τείχος προστασίας σας κατά τη διάρκεια εγκατάστασης του λογισμικού εκτυπωτή της HP. Ανατρέξτε στην τεκμηρίωση του προμηθευτή του τείχους προστασίας σας, για οδηγίες σχετικά με τον τρόπο απενεργοποίησής του.

Μετά την εγκατάσταση λογισμικού:

- Εάν η διεύθυνση IP του εκτυπωτή HP αλλάξει, ο υπολογιστής σας δεν θα μπορεί να επικοινωνήσει με τον εκτυπωτή HP. Όλες οι εργασίες εκτύπωσης, σάρωσης, φαξ μέσω υπολογιστή και μεταφοράς εικόνας θα αποτύχουν και η κατάσταση της συσκευής θα επισημάνει αποσύνδεση του εκτυπωτή HP. Σε περιβάλλον οικιακού δικτύου, είναι φυσιολογικό η διεύθυνση IP μερικές φορές να αλλάζει. Εάν το τείχος προστασίας λογισμικού δεν είναι ενεργοποιημένο, η νέα διεύθυνση στέλνεται στον υπολογιστή, κι έτσι ο υπολογιστής μπορεί να συνεχίσει να επικοινωνεί με τον εκτυπωτή. Για να αποφύγετε αυτό το πρόβλημα, απενεργοποιήστε το τείχος προστασίας σας ή, αν είστε έμπειρος χρήστης εξοικειωμένος με τα δίκτυα, μπορείτε να επιλέξετε να χρησιμοποιήσετε μια στατική διεύθυνση IP. Για προτάσεις σχετικά με τον τρόπο ρύθμισης του εκτυπωτή σας με στατική διεύθυνση IP, επισκεφτείτε την τοποθεσία Web της HP στη διεύθυνση http://www.hp.com/support.
- Εάν έχετε πολυμηχάνημα all-in-one της HP, δεν θα μπορείτε να χρησιμοποιήσετε τις υποδοχές καρτών μνήμης του πολυμηχανήματος all-in-one της HP για να μεταφέρετε αρχεία στον υπολογιστή σας. Ο λόγος για αυτό είναι ότι δεν θα είναι δυνατή η προσπέλαση των αρχείων στην κάρτα φωτογραφιών από δίσκο δικτύου του οποίου έχει γίνει αντιστοίχιση ή από το λογισμικό μεταφοράς εικόνας.

Πώς να απενεργοποιήσετε το τείχος προστασίας σύνδεσης Internet (Internet Connection Firewall ή ICF) στα Windows XP:

1. Στη γραμμή εργασιών στο κάτω μέρος της οθόνης σας, κάντε κλικ στο κουμπί Έναρξη (Start) και κατόπιν στην επιλογή Πίνακας Ελέγχου (Control Panel).
2. Κάντε κλικ στην κατηγορία Συνδέσεις δικτύου και Internet (Network and Internet Connections). (Εάν η επιλογή Συνδέσεις δικτύου και Internet [Network and Internet Connections] δεν είναι ορατή, κάντε κλικ στην επιλογή Αλλαγή σε προβολή κατηγοριών [Switch to Category View] στην περιοχή Πίνακας Ελέγχου [Control Panel] στο αριστερό τμήμα του παραθύρου του Πίνακα Ελέγχου.)
3. Κάντε κλικ στην επιλογή Συνδέσεις δικτύου (Network Connections).
4. Κάντε δεξιό κλικ στην κατηγορία Κλήση (Dial-up), Τοπικό δίκτυο (LAN) ή Internet υψηλής ταχύτητας (High-Speed Internet) στη σύνδεση που χρησιμοποιείτε για να συνδεθείτε στο Internet και κάντε κλικ στην επιλογή Ιδιότητες (Properties) του μενού συντόμευσης.
5. Στην καρτέλα Για προχωρημένους (Advanced), στην περιοχή Τείχος προστασίας Internet (Internet Connection Firewall), καταργήστε την επιλογή του πλαισίου ελέγχου Προφύλαξη του υπολογιστή και του δικτύου μου (Protect my computer or network) και κάντε κλικ στο κουμπί OK. Έτσι απενεργοποιείτε το τείχος προστασίας των Windows XP.
6. Κάντε κλικ στο κουμπί Επόμενο (Next) για να συνεχίσετε την εγκατάσταση του εκτυπωτή.
7. Για να ενεργοποιήσετε το Τείχος προστασίας σύνδεσης Internet (Internet Connection Firewall) αφού εγκατασταθεί ο εκτυπωτής, ακολουθήστε τα παραπάνω βήματα μέχρι την εμφάνιση της επιλογής Προφύλαξη του υπολογιστή και του δικτύου (Protect my computer or network). Στη συνέχεια επιλέξτε ξανά την επιλογή Προφύλαξη του υπολογιστή και του δικτύου μου (Protect my computer or network).