### Endre trådløs-innstillinger manuelt

Før veiviseren for skriveroppsett kan fortsette, må den trådløse datamaskinen være i stand til å kommunisere direkte med skriveren. Derfor må du midlertidig rekonfigurere datamaskinen slik at den stemmer overens med innstillingene for trådløst nettverk for utskriftsserveren. Dette kan du gjøre ved å bruke konfigurasjonsverktøyene som finnes på datamaskinens grensesnittkort for trådløst nettverk. (Se også informasjonen under bruke Windows XP nedenfor.)

Når en ny HP-skriver slås på og initialiseres, har den følgende standard trådløs-innstillinger. Endre trådløs-innstillingene for datamaskinen slik at de stemmer overens med disse:

- Kommunikasjonsmodus: Ad hoc (maskin-til-maskin)
- Nettverksnavn (SSID): hpsetup
- Sikkerhet: <deaktivert>

> Merk: Nettverksnavnet skiller mellom små og store bokstaver. Hvis "HPSETUP" brukes i stedet for "hpsetup", vil du ikke kunne kommunisere med skriveren.

En ny skriver kan bare registrere og kommunisere med andre enheter som har disse innstillingene for trådløst nettverk.

Når du har rekonfigurert den trådløse datamaskinen slik at den stemmer overens med skriverens innstillinger for trådløst nettverk, klikker du på Neste.

Merk: Hvis du bruker operativsystemet Windows XP, kan du rekonfigurere datamaskinens trådløs-innstillinger direkte fra XP i stedet for å bruke verktøyet på kortet for det trådløse nettverket. Hvis du vil ha tilgang til skriverens standardnettverk ("hpsetup"), må du gå til dialogboksen "Egenskaper for Trådløs nettverkstilkobling", velge kategorien "Trådløse nettverk", klikke på knappen "Avansert", velge "Bare datamaskin til datamaskin-nettverk (ad hoc)", klikke "Lukk", klikke "Legg til", skrive "hpsetup" i boksen "Nettverksnavn (SSID)", og til slutt kontrollere at "hpsetup" er den første oppføringen i listen "Foretrukne nettverk".

Oversikt