### Επιλογές ρύθμισης δικτύου

Σε αυτήν την οθόνη, έχετε δύο επιλογές:

- Αυτόματος ορισμός ρυθμίσεων δικτύου. Επιλέξτε αυτό το στοιχείο, εάν θέλετε να ρυθμιστεί αυτομάτως η λειτουργία του διακομιστή εκτύπωσης Jetdirect της HP στο δίκτυό σας από τον οδηγό εγκατάστασης εκτυπωτή. Αυτή η επιλογή υποστηρίζεται τόσο για το πρωτόκολλο TCP/IP όσο και για το πρωτόκολλο IPX/SPX. Εάν είναι και τα δύο αυτά πρωτόκολλα εγκατεστημένα στον υπολογιστή σας, ο οδηγός θα επιλέξει αυτό που θεωρεί καταλληλότερο.

  Αφού ενεργοποιήσετε την επιλογή Αυτόματος ορισμός ρυθμίσεων δικτύου, θα εμφανιστεί μια οθόνη επιβεβαίωσης στην οποία θα μπορέσετε να δείτε τις ρυθμίσεις της αυτόματης διαμόρφωσης.

  Θα έχετε επίσης την ευκαιρία να εκτυπώσετε μια δοκιμαστική σελίδα, η οποία θα περιλαμβάνει δύο ρυθμίσεις: μπορείτε είτε να εκτυπώσετε μια δοκιμαστική σελίδα πριν τον τερματισμό της λειτουργίας του οδηγού (θα σας δοθεί η δυνατότητα στην τελευταία οθόνη του οδηγού) είτε να εκτυπώσετε μια δοκιμαστική σελίδα Jetdirect πατώντας το κουμπί διαμόρφωσης (δοκιμής) του διακομιστή εκτύπωσης.

  Ανάλογα με το πρωτόκολλο που χρησιμοποιείτε, ο οδηγός εγκατάστασης εκτυπωτή θα ρυθμίσει τα ακόλουθα στοιχεία:

  - TCP/IP (άμεση λειτουργία):
    Θα αντιστοιχιστεί στον διακομιστή εκτύπωσης Jetdirect μια διεύθυνση IP, μια μάσκα subnet και μια διεύθυνση προεπιλεγμένης πύλης. Εάν δεν έχει ήδη αντιστοιχιστεί διεύθυνση IP στον διακομιστή εκτύπωσης Jetdirect, η διεύθυνση IP θα είναι 169.254.x.x (όπου x ένας αριθμός που ρυθμίζεται αυτομάτως). Αυτή η περιοχή ονομάζεται APIPA (Automatic Private IP Address ή περιοχή αυτόματης ιδιωτικής διεύθυνσης IP). Αυτή η ρύθμιση θα αποθηκευτεί στον διακομιστή εκτύπωσης Jetdirect και το λογισμικό θα χρησιμοποιήσει αυτές τις πληροφορίες για να δημιουργήσει μια θύρα στον υπολογιστή σας για το συγκεκριμένο εκτυπωτή.
  - IPX (άμεση λειτουργία):
    Η διεύθυνση υλικού (διεύθυνση MAC) και ο αριθμός δικτύου IPX που εντόπισε η κάρτα Jetdirect θα χρησιμοποιηθούν για τη δημιουργία της θύρας στον υπολογιστή σας για το συγκεκριμένο εκτυπωτή (ή την πολυλειτουργική συσκευή).
- Προσαρμογή ρυθμίσεων δικτύου. Επιλέξτε αυτό το στοιχείο, εάν θέλετε να ορίσετε τις ρυθμίσεις διαμόρφωσης του διακομιστή εκτύπωσης Jetdirect. Θα σας ζητηθούν όλα τα ακόλουθα στοιχεία ή ορισμένα από αυτά:
  - Διεύθυνση IP
  - Μάσκα subnet
  - Διεύθυνση προεπιλεγμένης πύλης
  - Διεύθυνση υλικού (διεύθυνση MAC)

  Αυτό το πρόγραμμα εγκατάστασης δεν υποστηρίζει την εγκατάσταση εκτυπωτή ή τη δημιουργία αντικειμένων εκτυπωτή σε διακομιστές Novell. Υποστηρίζει μόνο την απευθείας δικτυακή εγκατάσταση μεταξύ ενός υπολογιστή Windows και ενός εκτυπωτή. Για να εγκαταστήσετε τον εκτυπωτή σας και να δημιουργήσετε αντικείμενα στο διακομιστή Novell, χρησιμοποιήστε διαφορετικό βοηθητικό πρόγραμμα, όπως το Web Jetadmin, τον οδηγό εγκατάστασης εκτυπωτή δικτύου της HP ή ένα βοηθητικό πρόγραμμα της Novell, όπως το NWadmin.

#### Για περισσότερες πληροφορίες:

Γλωσσάριο όρων εκτύπωσης μέσω δικτύου