### Ελέγξτε τη σύνδεση του εκτυπωτή

Εάν κάνετε ασύρματη σύνδεση του εκτυπωτή, βεβαιωθείτε ότι η ένδειξη ασύρματης σύνδεσης του εκτυπωτή είναι ενεργοποιημένη (ανατρέξτε στην τεκμηρίωση του εκτυπωτή για να αναγνωρίσετε την ένδειξη ασύρματης σύνδεσης του εκτυπωτή). Στη συνέχεια επιλέξτε μία από τις επιλογές στην οθόνη που περιγράφονται παρακάτω.

Εάν κάνετε σύνδεση με καλώδιο δικτύου, ελέγξτε τις φωτεινές ενδείξεις της υποδοχής δικτύου στο πίσω μέρος του εκτυπωτή:

Εάν η φωτεινή ένδειξη σύνδεσης... | Τότε...
--- | ---
Είναι αναμμένη και πράσινη | Στη συνέχεια επιλέξτε μία από τις επιλογές στην οθόνη που περιγράφονται παρακάτω. Για να βρείτε τη διεύθυνση υλικού (διεύθυνση MAC), τη διεύθυνση IP ή το όνομα συσκευής (όνομα κεντρικού υπολογιστή IP) του εκτυπωτή, εκτυπώστε μια σελίδα ρυθμίσεων δικτύου. Για οδηγίες σχετικά με την εκτύπωση μιας σελίδας ρυθμίσεων δικτύου, ανατρέξτε στην τεκμηρίωση που συνοδεύει τον εκτυπωτή.
Είναι σβηστή | Βεβαιωθείτε ότι το καλώδιο του δικτύου είναι καλά συνδεδεμένο και στον εκτυπωτή και στο σημείο ασύρματης πρόσβασης (WAP) ή στον υπολογιστή. Βεβαιωθείτε ότι το WAP είναι αναμμένο. Βεβαιωθείτε ότι ο εκτυπωτής είναι αναμμένος. Βεβαιωθείτε ότι ο υπολογιστής είναι συνδεδεμένος στο δίκτυο.

Αφού βεβαιωθείτε για τα παραπάνω στοιχεία, επιλέξτε μια μέθοδο για επανάληψη αναζήτησης του εκτυπωτή σας:

- Επιλέξτε Επανάληψη αναζήτησης για να κάνει νέα αναζήτηση ο οδηγός εγκατάστασης.
- Επιλέξτε Ορισμός εκτυπωτή μέσω διεύθυνσης για να καταχωρήσετε μη αυτόματα τη διεύθυνση υλικού (διεύθυνση MAC), τη διεύθυνση IP ή το όνομα συσκευής (όνομα κεντρικού υπολογιστή IP) του εκτυπωτή.
- Επιλέξτε Καταχώρηση ρυθμίσεων για εκτυπωτή που δεν βρίσκεται στο δίκτυο αν κάνετε διαμόρφωση μιας θύρας για έναν εκτυπωτή που δεν είναι συνδεδεμένος στο δίκτυο. Για περισσότερες πληροφορίες, ανατρέξτε στον οδηγό χρήσης που συνόδευε τον εκτυπωτή σας.