### Alternativer for nettverkskonfigurasjon

I dette skjermbildet kan du velge mellom følgende to alternativer:

- Konfigurer nettverksinnstillinger for meg. Velg dette alternativet hvis du vil at veiviseren for skriveroppsett automatisk skal konfigurere HP Jetdirect-utskriftsserveren slik at den fungerer i nettverket. Dette alternativet støttes for både TCP/IP- og IPX/SPX-protokoller. Hvis du har begge protokollene installert på datamaskinen, vil veiviseren velge den protokollen som er best egnet.

  Når du har valgt Konfigurer nettverksinnstillinger for meg, vises et bekreftelsesskjermbilde med innstillingene som konfigureres automatisk.

  Du vil også få mulighet til å skrive ut en testside som viser to innstillinger. Du kan skrive ut en testside på slutten av denne veiviseren (du vil få mulighet til å velge dette alternativet i det siste skjermbildet i veiviseren), eller du kan skrive ut en Jetdirect-testside ved å trykke på konfigurasjonsknappen (testknappen) på utskriftsserveren.

  Veiviseren for skriveroppsett vil konfigurere følgende elementer, avhengig av hvilken protokoll du bruker:

  - TCP/IP (direktemodus):
    Jetdirect-utskriftsserveren vil bli tilordnet en IP-adresse, en delnettmaske og en standard gateway-adresse. Hvis Jetdirect-utskriftsserveren ikke har en tilordnet IP-adresse allerede, blir IP-adressen 169.254.x.x (der x står for et tall som konfigureres automatisk). Dette området kalles APIPA-området (Automatic Private IP Address). Denne konfigurasjonen lagres på Jetdirect-utskriftsserveren, og programvaren bruker denne informasjonen til å opprette en port for denne skriveren på datamaskinen.
  - IPX (direktemodus):
    Maskinadressen (MAC-adressen) og IPX-nettverksnummeret som Jetdirect-kortet har registrert, brukes til å opprette porten for denne skriveren (eller flerfunksjonsenheten) på datamaskinen.
- La meg konfigurere mine egne nettverksinnstillinger. Velg dette alternativet hvis du vil angi konfigurasjonsinnstillinger for Jetdirect-utskriftsserveren. Du vil bli bedt om å angi én eller flere av følgende opplysninger:
  - IP-adresse
  - delnettmaske
  - standard gateway-adresse
  - maskinadresse (MAC-adresse)

  Dette installasjonsprogrammet støtter ikke skriverinstallering eller oppretting av skriverobjekter på Novell-servere. Det støtter bare nettverksinstallering i direktemodus mellom denne Windows-PCen og en skriver. Hvis du vil installere skriveren og opprette objekter på en Novell-server, må du bruke et annet verktøy, for eksempel Web Jetadmin, HP-installasjonsprogrammet for nettverksskrivere eller et Novell-verktøy, for eksempel NWadmin.

#### Mer informasjon:

Ordliste med terminologi for nettverksutskrift