### Aseta verkon tiedonsiirtotila

Tunnistettuasi kirjoittimen sinun täytyy määrittää sen tiedonsiirtotila ja valita oikeat verkkoparametrit tätä tilaa varten.

Huomaa: Asennusohjelma tunnistaa järjestelmän asetukset ja yrittää asettaa suositellun tiedonsiirtotilan, mutta voit halutessasi valita eri tilan. Vain kelvolliset vaihtoehdot tulevat näkyviin. Antamiasi parametreja ei määritetä kirjoittimeen ennen kuin olet tehnyt asennuksen loppuun.

- Windows TCP/IP. Jos aiot käyttää tätä kirjoitinta TCP/IP-verkossa, kirjoittimelle täytyy määrittää oikeat TCP/IP-parametrit. Valinnat ovat riippuvaisia havaituista TCP/IP-asetuksista.

  - Jos kirjoittimella ei ole kelvollisia TCP/IP-asetuksia:
    Kirjoita esiin tuleviin kenttiin oikea IP-osoite kirjoittimelle, oikea aliverkon peite ja oikea IP-osoite yhdyskäytävälle. Ennen arvojen syöttämistä tarkista ne verkon ylläpitäjältä.

    Napsauta Ehdota asetuksia, jos haluat asennusohjelman antavan TCP/IP-parametrit automaattisesti.

    Käytä portin oletusnimeä -valintaruutu (vain Windows NT, 2000 ja XP) Merkitse tämä ruutu, jos haluat käyttää oletusporttiasetuksia kirjoittimellesi. Jos tätä ruutua ei ole merkitty, Portin nimi -valintaikkuna avautuu ohjatussa asennuksessa seuraavaksi, Aseta verkon tiedonsiirtotila -näytön jälkeen.

    VARO: Jos kirjoitin yhdistetään muihin verkkoihin, ohjelman ehdottamat TCP/IP-asetukset eivät ehkä ole globaalisesti yksilöllisiä, jolloin ne voivat olla ristiriidassa muiden laitteiden kanssa. Ole varovainen yhdistäessäsi muihin TCP/IP-verkkoihin.

  - Jos kirjoittimella jo on kelvolliset TCP/IP-asetukset:
    Nykyiset TCP/IP-asetukset näytetään. Jos haluat muuttaa arvoja, napsauta Muuta asetuksia.

    VARO: Kelvollisten TCP/IP-asetusten muuttaminen voi estää muiden käyttäjien pääsyn verkkoon. Ennen kuin muutat asetuksia ota yhteys verkon ylläpitäjään.

    Huomaa: Jos TCP/IP-parametrit on suojattu salasanalla hallintaohjelman avulla, esimerkiksi HP Web Jetadmin -ohjelmaa käyttäen, Muuta asetuksia -painike poistetaan käytöstä.

- Windows IPX/SPX. Windows IPX/SPX-tiedonsiirtotila koskee Windows-verkkoja, joissa käytetään IPX-protokollaa. Tälle tiedonsiirtotilalle ei vaadita parametrien asettamista. Jatka valitsemalla Seuraava.

  Käytä portin oletusnimeä -valintaruutu (vain Windows NT, 2000 ja XP). Merkitse tämä ruutu, jos haluat käyttää oletusporttiasetuksia kirjoittimellesi. Jos tätä ruutua ei ole merkitty, Portin nimi -valintaikkuna avautuu ohjatussa asennuksessa seuraavaksi, Aseta verkon tiedonsiirtotila -näytön jälkeen.

#### Lisätietoja:

Verkkotulostussanasto