### Εύρεση των ρυθμίσεων του ασύρματου δικτύου σας

Δοκιμάστε τις παρακάτω προτάσεις αν αναζητάτε ένα από τα εξής στοιχεία:

- Όνομα δικτύου (SSID)
- Λειτουργία επικοινωνίας: "Ασύρματο δίκτυο (υποδομή)" ή "Δίκτυο μεταξύ ομότιμων συσκευών (Adhoc)"
- Ενεργοποίηση ή όχι ασύρματης ασφαλείας όπως WEP ή "WPA-προσωπικό"

##### Σημείο ασύρματης πρόσβασης (WAP)

Εάν το δίκτυό σας χρησιμοποιεί ένα σημείο ασύρματης πρόσβασης (WAP), όπως ένα ένας διανομέας, ένας δρομολογητής ή μια πύλη ασύρματου δικτύου, συνιστάται να χρησιμοποιήσετε το βοηθητικό πρόγραμμα διαμόρφωσης του WAP για να μάθετε τις ασύρματες ρυθμίσεις του δικτύου σας.

Για οδηγίες σχετικά με τη χρήση του βοηθητικού προγράμματος διαμόρφωσης του WAP, ανατρέξτε στην τεκμηρίωση του κατασκευαστή.

##### Κάρτα ασύρματου LAN

Εάν χρησιμοποιείτε μια κάρτα ασύρματου LAN στον επιτραπέζιο ή φορητό σας υπολογιστή, χρησιμοποιήστε το βοηθητικό πρόγραμμα της κάρτας για να βρείτε τις ασύρματες ρυθμίσεις της. Η πρόσβαση στο βοηθητικό πρόγραμμα της κάρτας σας μπορεί να γίνεται μέσω του Πίνακα Ελέγχου των Windows, μέσω ενός εικονιδίου στην επιφάνεια εργασίας σας ή μέσω ενός εικονιδίου στο δεξιό τμήμα της γραμμής εργασιών σας.

Για οδηγίες σχετικά με τη χρήση του βοηθητικού προγράμματος της κάρτας σας ασύρματου LAN, ανατρέξτε στην τεκμηρίωσή της ή επισκεφτείτε την τοποθεσία στο Web του κατασκευαστή της.

Υπόδειξη: Η κάρτα LAN μπορεί να έχει περισσότερα του ενός ασύρματα προφίλ. Φροντίστε να χρησιμοποιήσετε το προφίλ για το ασύρματο δίκτυό σας.