### Tarkista kirjoitinliitäntä

Jos kirjoittimeen muodostetaan langaton yhteys, tarkista, että kirjoittimen langatonta yhteyttä osoittava merkkivalo palaa (tietoja langattoman yhteyden merkkivalosta on kirjoittimen käyttöoppaassa). Valitse sitten jokin alla kuvatuista vaihtoehdoista.

Jos yhteys muodostetaan verkkokaapelilla, tarkista verkkoportin merkkivalot kirjoittimen takaosassa:

Yhteysmerkkivalo | Toimenpide
--- | ---
Palaa vihreänä | Valitse sitten jokin alla kuvatuista vaihtoehdoista. Saat selville kirjoittimen laiteosoitteen (MAC-osoitteen), IP-osoitteen tai laitenimen (IP-isäntänimen) tulostamalla verkkokokoonpanon asetussivun. Katso verkkokokoonpanon asetussivun tulostamisohjeet kirjoittimen käyttöohjeesta.
Ei pala | Varmista, että verkkokaapeli on kiinnitetty tukevasti sekä kirjoittimeen että langattomaan kytkentäkohtaan (WAP) tai tietokoneeseen. Varmista, että WAP-laitteeseen on kytketty virta. Varmista, että kirjoittimeen on kytketty virta. Varmista, että tietokone on liitetty verkkoon.

Tarkistettuasi edellä esitetyt kohteet valitse menetelmä, jolla kirjoitin etsitään uudelleen:

- Suorita toinen haku valitsemalla Etsi uudelleen.
- Valitse Määritä kirjoitin osoitteen mukaan, jos haluat kirjoittaa kirjoittimen Laiteosoitteen (MAC-osoitteen), IP-osoitteen tai Laitenimen (IP-isäntänimen) manuaalisesti.
- Valitse Määritä sellaiset kirjoittimen asetukset, joka ei ole verkossa, jos määrität portin sellaiselle kirjoittimelle, joka ei ole kytketty verkkoon. Lisätietoja tästä vaihtoehdosta on kirjoittimen käyttöoppaassa.