### Impressores trobades

La pantalla Impressores trobades mostra una llista de totes les impressores (o dispositius multifuncionals) detectades a la xarxa local. Seleccioneu la impressora que vulgueu a la llista i premeu Endavant.

Per identificar la impressora, imprimiu una pàgina de configuració de xarxa i, a continuació, feu coincidir l'adreça de maquinari amb la que apareix a la pantalla. Per obtenir instruccions sobre com imprimir una pàgina de configuració de xarxa, vegeu la documentació subministrada amb la impressora.

Si la impressora desitjada no apareix a la llista, feu una de les accions següents:

- Premeu el botó Torna a cercar, o bé
- Premeu el botó Anul·la per sortir i, a continuació, torneu a executar l'Auxiliar d'instal·lació.

Comproveu el següent si la impressora no apareix a la llista:

1. Comproveu els indicadors lluminosos de port de xarxa que es troben a la part posterior de la impressora:

Si l'indicador lluminós de connexió... | Aleshores...
Està activat i de color verd | Premeu Endavant.
Està desactivat | o Verifiqueu que el cable de xarxa està ben connectat a la impressora i al punt d'accés sense cables (WAP), tant si és un concentrador de xarxa sense cables, un encaminador o una passarel·la. o Verifiqueu que el punt d'accés sense cables (WAP) està habilitat. o Verifiqueu que la impressora està engegada. o Comproveu que l'ordinador es troba connectat a la xarxa.