### A hálózati konfigurálás lehetőségei

Ezen az ablakon két lehetőség közül választhat:

- A hálózati beállítások automatikus konfigurálása. E lehetőség kiválasztása esetén a nyomtatótelepítő varázsló automatikusan beállít a HP Jetdirect nyomtatókiszolgálón mindent, ami a hálózati működéshez szükséges. Az eljárás TCP/IP és IPX/SPX protokoll esetén egyaránt működik. Ha a számítógépen mindkét protokoll telepítve van, a varázsló a számára megfelelőbbnek tűnő protokollt választja.

  A hálózati beállítások automatikus konfigurálása lehetőség kiválasztása után egy jóváhagyási ablak jelenik meg, melyen megtekinthetők az automatikus konfigurációs beállítások.

  Tesztoldal is nyomtatható, amelyen két beállítás szerepel: egy tesztoldal nyomtatása a varázsló futásának végén (az utolsó ablakon kijelölheti ezt a lehetőséget), vagy a nyomtatókiszolgáló konfigurációs (teszt-) gombját megnyomva kinyomtathatja a Jetdirect tesztoldalát.

  A nyomtatótelepítő varázsló a használt protokolltól függően a következőket állítja be:

  - TCP/IP (közvetlen üzemmód):
    A Jetdirect nyomtatókiszolgáló kap egy IP-címet, egy alhálózati maszkot és egy alapértelmezett átjárócímet. Ha a Jetdirect nyomtatókiszolgálóhoz még nincs hozzárendelve IP-cím, akkor a 169.254.x.x IP-címet kapja, ahol az „x” egy automatikusan konfigurált számot jelöl. Ezt a tartományt APIPA-tartománynak (Automatic Private IP Address) hívják. A konfigurációt a Jetdirect nyomtatókiszolgáló fogja tárolni. A szoftver akkor használja fel ezeket az adatokat, amikor portot hoz létre a nyomtató számára a számítógépen.
  - IPX (közvetlen üzemmód):
    A nyomtató (illetve a többfunkciós készülék) portjának létrehozása a számítógépen a Jetdirect-kártya által észlelt hardvercím (MAC-cím) és IPX-hálózatcím adatai segítségével történik.
- Saját hálózati beállítások konfigurálása. Ha ezt a lehetőséget választja, Ön határozhatja meg a Jetdirect nyomtatókiszolgáló konfigurációs beállításait. Meg kell adnia az alábbi adatokat (illetve egy részüket):
  - IP-cím
  - alhálózati maszk
  - alapértelmezett átjárócím
  - hardvercím (MAC-cím)

  Ez a telepítőprogram nem támogatja a nyomtatótelepítést és nyomtatóobjektumok létrehozását Novell kiszolgálókon. Csupán a közvetlen hálózati telepítést támogatja e Windows rendszerű számítógép és a nyomtató között. Ha Novell kiszolgálóra kívánja telepíteni a nyomtatót, és szeretne ott nyomtatóobjektumokat létrehozni, akkor használjon valamilyen más segédprogramot, például a Web Jetadmint vagy a HP hálózati nyomtatótelepítő varázslót, vagy futtassa a Novell valamely segédprogramját, például az NWadmint.

#### További tudnivalók:

A hálózati nyomtatás kifejezéseinek jegyzéke